pythainlp/thai-wiki-dataset-v4 huggingface dataset:
ราอุล อัลบิโอล

ราอุล อัลบิโอล ตอร์ตาฆาดา (เกิดเมื่อวันที่ 4 กันยายน ค.ศ. 1985) เป็นนักฟุตบอลชาวสเปน ปัจจุบันลงเล่นให้กับบิยาร์เรอัล สโมสรในลาลิกา และฟุตบอลทีมชาติสเปน
เขามีคุณสมบัติในการเป็นผู้เล่นที่แข็งแกร่งทางรางก่ายและน่าเชื่อถือ รวมถึงความสามารถบนลูกกลางอากาศ เขายังสามารถลงเล่นได้ทั้ง เซ็นเตอร์แบ็ก แบ็กขวา หรือกองกลางตัวรับ เขาถูกพัฒนาขึ้นมาจากทีมเยาวชนของบาเลนเซีย และลงเล่นให้กับทีมชุดใหญ่ 179 นัด ช่วยให้ทีมชนะเลิศยูฟ่าคัพ และโกปาเดลเรย์ เขาย้ายร่วมทีมเรอัลมาดริด ด้วยค่าตัว 15 ล้านยูโร และช่วยให้ทีมชนะเลิศ โกปาเดลเรย์ ในปี ค.ศ. 2011 รวมถึงลาลิกา และซูเปร์โกปาเดเอสปัญญา ในปี ค.ศ. 2012 เขาย้ายร่วมทีมนาโปลี ในอิตาลีในปี ค.ศ. 2013 ในฤดูกาลแรกเขาช่วยให้ทีมชนะเลิศโกปปาอิตาเลีย และซูแปร์โกปปาอีตาเลียนา เขาย้ายร่วมทีมในปี ค.ศ. 2019 โดยมักได้เลงในตำแหน่งเซ็นเตอร์แบ็กคู่กับเปา ตอร์เรส ซึ่งช่วยให้เรือดำน้ำสีเหลืองชนะเลิศยูฟ่ายูโรปาลีกในฤดูกาล 2020–21
เขาเป็นตัวแทนทีมชาติสเปนชุดใหญ่มาตั้งแต่ ค.ศ. 2007 เขาได้เป็นตัวแทนของทีมในฟุตบอลชิงแชมป์แห่งชาติยุโรป 2008 2012 และฟุตบอลโลก 2010 ซึ่งสเปนชนะเลิศการแข่งขันทั้งสามรายการ และเขายังเป็นตัวแทนในฟุตบอลโลก 2014 ด้วย
ปีแอร์ลุยจี กอลลีนา

ปีแอร์ลุยจี กอลลีนา  (เกิด 13 กุมภาพันธ์ 1960 ที่เมืองโบโลญญ่า ประเทศอิตาลี) เป็นอดีตผู้ตัดสินฟุตบอลชาวอิตาลี เขาได้รับการยอมรับในวงการฟุตบอลว่าเป็นผู้ตัดสินที่ดีที่สุดตลอดกาลของโลก 
กอลลีนา เจ้าของฉายา "หัวหลอดไฟ" เคยได้รางวัลผู้ตัดสินยอดเยี่ยมของโลก 6 สมัย ผู้ตัดสินแห่งปีของ เซเรีย อา 7 สมัย และมีโอกาสได้ทำหน้าที่ตัดสินในนัดชิงชนะเลิศฟุตบอลโลก 2002 นัดชิงชนะเลิศฟุตบอลยูฟ่า แชมเปี้ยนส์ ลีก 1999 และนัดชิงชนะเลิศฟุตบอลยูฟ่าคัพ 2004 ปัจจุบันเขามีหน้าที่เป็นคณะกรรมการผู้ตัดสินของสหพันธ์ฟุตบอลยุโรป หรือ ยูฟ่า
ปลาไฮนีเรีย

ไฮโนเรีย  เป็นปลาดึกดำบรรพ์ชนิดหนึ่ง อาศัยอยู่ในยุคดีโวเนียน เมื่อประมาณ 360 ล้านปีก่อน ยาวประมาณ 5 เมตร และหนัก 2 ตัน มันกระดูกที่มีครีบแข็งแรงมากและอาจจะขึ้นไปบนบกได้ด้วย ไฮโนเรียเป็นหนึ่งในหลายชนิดของปลาครีบ ในกลุ่มTristichopteridae ที่พบในช่วงปลายยุคดีโวเนียน มันกินปลา สัตว์ครึ่งบกครึ่งน้ำ และฉลามน้ำกร่อยอย่างสเตธาแคนธัส ไฮโนเรียยังปรากฏในสารคดี ของบีบีซี เรื่องwalking with monstersหรืออสูรร้ายโลกล้านปี โดยมันใช้ครีบของมันขึ้นมาหาด เพื่อจับไฮโนเพทอน ซึ่งเป็นสัตว์สะเทินสะเทินบกชนิดหนึ่งในยุคนั้น
สักก์ดนัย ณ เชียงใหม่

เจ้าสักก์ดนัย ณ เชียงใหม่ (พ.ศ. 2515 - 10 มีนาคม พ.ศ. 2553) เป็นบุตรชายคนเดียวของเจ้าวงศ์สักก์ ณ เชียงใหม่ มีศักดิ์เป็นเหลนในเจ้าแก้วนวรัฐ เจ้าผู้ครองนครเชียงใหม่ องค์ที่ 9 เป็นเจ้านายฝ่ายเหนือ ผู้ที่จะสืบราชสกุลเจ้าผู้ครองนครเชียงใหม่ ต่อจากเจ้าวงศ์สักก์ ณ เชียงใหม่ แต่เสียชีวิตเสียก่อน
ประวัติ.
เจ้าสักก์ดนัย ณ เชียงใหม่ เกิดเมื่อปี พ.ศ. 2515 เป็นบุตรชายคนเดียวในเจ้าวงศ์สักก์ ณ เชียงใหม่ กับชนิดา ณ เชียงใหม่ มีศักดิ์เป็นเจ้านัดดา (หลานปู่) ในเจ้าพงษ์อินทร์ ณ เชียงใหม่ และเป็นเจ้าปนัดดา (เหลน) ในพลตรีเจ้าแก้วนวรัฐ เจ้าผู้ครองนครเชียงใหม่องค์สุดท้าย ซึ่งมีฐานะเป็นบุตรชายของผู้สืบราชตระกูล ณ เชียงใหม่
เจ้าสักก์ดนัย ประกอบธุรกิจส่วนตัว และได้ทำการสมรสกับนางสาวอัญชลี กาญจนศรี ซึ่งได้รับพระกรุณาธิคุณจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงพระกรุณาโปรดเกล้าฯ ประกอบพิธีสมรสพระราชทาน ในวันที่ 27 พฤษภาคม พ.ศ. 2550
เจ้าสักก์ดนัย ณ เชียงใหม่ เสียชีวิตด้วยโรคหัวใจวายเฉียบพลัน (โดยไม่มีทายาท) เมื่อวันที่ 10 มีนาคม พ.ศ. 2553 ประกอบพิธีศพอย่างเรียบง่ายที่กรุงเทพมหานคร โดยมิได้ขอพระราชทานเพลิงศพแต่อย่างใด
ขณะที่มีชีวิตอยู่ได้ช่วยเหลือกิจการสังคมในภาระกิจของตระกูลเสมอมา ทั้งการศาสนา การพยาบาล สนับสนุนการศึกษา และร่วมจัดทำหนังสือประวัติศาสตร์ท้องถิ่นและหนังสือเทิดพระเกียรติพระบาทสมเด็จพระเจ้าอยู่หัวและสมเด็จพระนางเจ้าพระบรมราชนินีนาถ มีความชื่นชอบการถ่ายภาพเป็นพิเศษ ผลงานการถ่ายภาพได้ใช้ประกอบหนังสือคือ หนังสือ เจ้าหลวงเชียงใหม่ เจ้าดารารัศมี เจ้าพ่อหลวงอุปถัมภ์ ขัตติยนารีศรีล้านนา และร่วมกิจกรรมส่งเสริมอนุรักษ์ฟื้นฟูศิลปวัฒนธรรมตามโอกาสต่าง ๆ อาทิ ประเพณีดำหัวกู่ ณ วัดสวนดอก พิธีบายศรีทูลพระขวัญ เป็นต้น
หมึกสายวงน้ำเงิน

หมึกสายวงน้ำเงิน  เป็นหมึกในสกุล "Hapalochlaena" ในอันดับหมึกยักษ์ มีลักษณะเด่นคือ มีลายวงแหวนสีน้ำเงินหรือสีม่วงกระจายทั่วลำตัวซึ่งสามารถเรืองแสงได้เมื่อถูกคุกคาม หมึกสายวงน้ำเงินมีพิษที่มีความร้ายแรงผสมอยู่ในน้ำลาย โดยความร้ายแรงมากกว่างูเห่าถึง 20 เท่า ทำให้ผู้ที่ได้รับพิษจากการถูกกัดหรือบริโภคมีอัตราการเสียชีวิตสูงถึง 50-60 เปอร์เซ็นต์ นับเป็นหนึ่งในสัตว์น้ำที่มีพิษร้ายแรงมากที่สุดชนิดหนึ่งของโลก 
พิษ.
พิษของหมึกสายวงน้ำเงินคือ เตโตรโดท็อกซิน (Tetrodotoxin) ซึ่งเป็นพิษชนิดเดียวกับที่พบได้ในปลาปักเป้าในวงศ์ปลาปักเป้าฟันสี่ซี่ ออกฤทธิ์ต่อระบบประสาท โดยจะเข้าไปขัดขวางการสั่งการของสมองต่อกล้ามเนื้อที่อยู่ใต้อำนาจจิต คนที่ถูกพิษจะมีอาการคล้ายเป็นอัมพาต หายใจไม่ออกเนื่องจากกล้ามเนื้อกะบังลมและหน้าอกไม่ทำงาน ทำให้ไม่สามารถนำอากาศเข้าสู่ปอดได้ เป็นสาเหตุให้เสียชีวิต การปฐมพยาบาลต้องหาวิธีนำอากาศเข้าสู่ปอด เช่น การเป่าปาก การใช้เครื่องช่วยหายใจ
ต้นกำเนิดของพิษในน้ำลายของหมึกสายวงน้ำเงินเกิดจากผลผลิตของแบคทีเรียที่อาศัยอยู่ในต่อมน้ำลายของมัน แบคทีเรียดังกล่าวประกอบด้วย "Bacillus" และ "Pseudomonas" พิษเตโตรโดท็อกซินและแบคทีเรียยังพบได้ในไข่ของหมึก สันนิษฐานว่าเป็นกระบวนการส่งถ่ายความสามารถในการสร้างพิษจากแม่หมึกไปยังลูก
ชนิด.
หมึกสายวงน้ำเงิน ในปัจจุบันพบทั้งหมด 3 ชนิด (หรืออาจจะ 4 ชนิด) คือ 
ขนาดโดยเฉลี่ยเมื่อโตเต็มที่ จะมีขนาดเท่าลูกกอล์ฟ มีอายุขัยเต็มที่ราว 1 ปี วงจรชีวิตเริ่มต้นจากมีขนาดเล็กเท่าเมล็ดถั่ว มีหนวด 8 เส้น โดยสามารถงอกหนวดเส้นที่ขาดใหม่ได้ หมึกสายวงน้ำเงินมักพักหลบอยู่ตามโพรงหินหรือเปลือกหอยในเวลากลางวัน แล้วจะออกหากินในเวลากลางคืน โดยมักหาอาหารด้วยการเคลื่อนที่ไปตามพื้นหน้าดินมากกว่าด้วยการว่ายในมวลน้ำ
วงจรชีวิต.
หมึกสายวงน้ำเงินผสมพันธุ์เพียงครั้งเดียวตลอดวงจรชีวิต เพศเมียจะวางไข่ติดกันเป็นพวง จำนวน 20-300 ฟอง สำหรับชนิด "H. lunulata" เพศเมียจะกางหนวดอุ้มไข่ไว้และดูแลไข่จนกระทั่งฟักเป็นตัว ส่วนชนิด "H. maculosa" เพศเมียจะวางไข่ติดกับวัสดุใต้น้ำ ไข่จะใช้เวลาฟักตัวประมาณ 2 สัปดาห์ โดยมีรายงานว่าลูกหมึกชนิด "H. lunulata" ดำรงชีวิตแบบแพลงก์ตอน ขณะที่ "H. maculosa" ดำรงชีวิตแบบหน้าดิน 
ในวัฒนธรรมร่วมสมัย.
ด้วยความสวยงามประกอบกับความที่ตัวเล็ก จึงทำให้ หมึกสายวงน้ำเงินเป็นที่นิยมของผู้ที่ชื่นชอบในการเลี้ยงปลาสวยงาม และสัตว์แปลก ๆ แต่ความรุนแรงของพิษทำให้กรมประมงไม่อนุญาตให้นำเข้าหมึกชนิดนี้ แต่ยังคงมีการลักลอบนำเข้าและเลี้ยงอยู่ นอกจากนี้ยังมีการเลี้ยงหมึกสกุลนี้ในหน่วยงานราชการเพื่อการศึกษา เช่น คณะประมง มหาวิทยาลัยเกษตรศาสตร์ อีกด้วย
ในสื่อต่าง ๆ หมึกสายวงน้ำเงินได้ถูกอ้างอิงถึงในนวนิยายชุดเจมส์ บอนด์ ตอน "Octopussy and The Living Daylights" ซึ่งถูกสร้างเป็นภาพยนตร์ ในภายหลังแต่แยกออกเป็นคนละภาค
แมงกะพรุนอิรุคันจิ

แมงกะพรุนอิรุคันจิ  เป็นชื่อสามัญแมงกะพรุนที่มีพิษร้ายแรงมากที่สุดจำพวกหนึ่งของโลก จัดเป็นแมงกะพรุนจำพวกแมงกะพรุนกล่อง หรือ คูโบซัว 
โดยแมงกะพรุนอิรุคันจินั้นจะเป็นแมงกะพรุนที่มีขนาดเล็ก มีความยาวเพียงไม่เกิน 1 เซนติเมตร น้ำหนักไม่เกิน 1 ออนซ์ มีลำตัวโปร่งใส และมีหนวดที่มีเข็มพิษจำนวนมากมายที่มีพิษต่อระบบโลหิต โดยจะทำให้โลหิตเป็นพิษ และเสียชีวิตได้ในระยะเวลาไม่นาน โดยเฉพาะอย่างยิ่งกับสัตว์เลี้ยงลูกด้วยนม
แมงกะพรุนที่อาจเรียกได้ว่าเป็น แมงกะพรุนอิรุคันจินั้นแบ่งออกได้เป็น 4 ชนิด คือ "Carukia barnesi", "Malo kingi", "Alatina alata" และชนิดใหม่ คือ "Malo maxima" (หรืออาจจะมีมากได้ถึง 6 ชนิด)
โดยชื่อ "อิรุคันจิ" นั้นมีที่มาจากชาวเผ่าอิรุคันจิ ชนเผ่าพื้นเมืองของออสเตรเลียที่มีตำนานเล่าขานต่อกันมาเกี่ยวกับความเจ็บปวดและอันตรายของแมงกะพรุนจำพวกนี้หากได้สัมผัสเข้า
แมงกะพรุนอิรุคันจิ ได้ถูกศึกษาครั้งแรกทางวิทยาศาสตร์ในราวคริสต์ทศวรรษที่ 1960 โดยนักวิทยาศาสตร์ที่เคยถูกพิษของมันแทงเข้า ได้ลงไปจับในทะเลทางตอนเหนือของออสเตรเลียเพื่อศึกษา
เดิมทีแมงกะพรุนอิรุคันจิ เผยกระจายพันธุ์แต่เฉพาะทางตอนเหนือของออสเตรเลีย แต่ปัจจุบันได้มีรายงานพบในหลายพื้นที่มากขึ้น เช่น ฮาวาย, ญี่ปุ่น, ฟลอริดา รวมถึงในประเทศไทย
พิษของแมงกะพรุนอิรุคันจิ ทำให้ผู้ที่โดนเข็มพิษของแมงกะพรุนจำพวกนี้แทงถูกมีอาการที่เรียกว่า "อาการอิรุคันจิ" (Irukandji syndrome)
การพบในไทย.
แมงกะพรุนอิรุคันจิถูกรายงานพบครั้งแรกในน่านน้ำไทย เมื่อนักท่องเที่ยวต่างชาติได้ถูกเข็มพิษของแมงกะพรุนทิ่มหลายรายในปี พ.ศ. 2551 โดยที่บางรายถึงกับเสียชีวิตทันที และมีนักท่องเที่ยวรายหนึ่งที่เกาะหมาก จังหวัดตราด ยืนยันว่าลูกชายของตนถูกพิษจากแมงกะพรุนอิรุคันจิเข้าจนอาการสาหัส ทางการของไทยจึงทำการศึกษาและตรวจสอบเรื่องนี้อย่างทันที จากนั้นจึงมีการเปิดเผยขึ้นในเดือนตุลาคม ปีเดียวกัน จากหัวหน้าสถานแสดงพันธุ์สัตว์น้ำภูเก็ต ว่าเป็นแมงกะพรุนอิรุคันจิจริง ซึ่งไม่เคยมีรายงานพบในประเทศไทยมาก่อน ด้วยว่าเป็นแมงกะพรุนชนิดใหม่ของโลกด้วย ซึ่งพิษของแมงกะพรุนชนิดนี้นั้นเทียบเท่ากับหอยเต้าปูนและหมึกสายวงน้ำเงิน และเท่าที่ศึกษาพบว่า อยู่ในแหล่งน้ำตื้นของอ่าวไทย แต่ปริมาณที่พบยังไม่มากนัก ซึ่งโดยปกติแล้วจะพบมากที่ออสเตรเลีย
ชนิดใหม่ล่าสุดคือ "Keesingia gigas" มีขนาดใหญ่กว่าตัวอื่น ๆ และไม่มี tentacle พบทีออสเตรเลีย
ร็อคแมน เดอะพาวเวอร์แบทเทิล

ร็อคแมน เดอะพาวเวอร์แบทเทิล  หรือ เมก้าแมน เดอะพาวเวอร์แบทเทิล  เป็นเกมร็อคแมนซีรีส์แรกในระบบเกมตู้ ซึ่งจัดวางจำหน่ายครั้งแรกในประเทศญี่ปุ่นปีค.ศ. 1995 และตามด้วยร็อคแมน 2 เดอะพาวเวอร์ไฟท์เตอร์ในปีต่อมา โดยทั้งสองภาคนี้ได้รับการจัดทำเป็นเกมคอนโซลประจำบ้านในอเมริกาเหนือช่วงปีค.ศ. 2004 สำหรับระบบเพลย์สเตชัน 2 กับเกมคิวบ์ และในปีเดียวกันนี้ได้จัดทำเป็นเวอร์ชันญี่ปุ่นโดยใช้ชื่อว่า "ร็อคแมน พาวเวอร์แบทเทิลไฟท์เตอร์"  สำหรับระบบเพลย์สเตชัน 2 รวมทั้งดัดแปลงลงสู่ระบบนีโอจีโอพอกเก็ตคัลเลอร์โดยให้ชื่อเกมชุดนี้ว่า "ร็อคแมนแบทเทิล & ไฟท์เตอร์ส"  ด้วยเช่นกัน
เนื้อเรื่องย่อ.
ร็อคแมน เดอะพาวเวอร์แบทเทิล เป็นเรื่องราวที่กล่าวถึงดร.ไวลี่ นักประดิษฐ์หุ่นยนต์ผู้ชั่วร้ายได้ทำการสร้างโรบอทมาสเตอร์ขึ้นมาใหม่ โดยมีจุดประสงค์เพื่อที่จะยึดครองโลก ร็อคแมน, บลูส์ และฟอร์เต้ จึงร่วมกันหาทางหยุดยั้งวายร้ายรายนี้ดังเช่นที่ผ่านมา
รูปแบบการเล่น.
"ร็อคแมน เดอะพาวเวอร์แบทเทิล" สามารถเลือกตัวละครอย่าง ร็อคแมน, บลูส์ และฟอร์เต้ขึ้นมาเล่นได้ และสามารถเล่นได้พร้อมกันสองคนโดยเลือกตัวละครดังกล่าวที่ไม่ซ้ำกันขึ้นเพื่อร่วมมือในการกำจัดบอส
รูปแบบการเล่นมีลักษณะที่คล้ายกับการเล่นเกมร็อคแมนภาคอื่นๆ คือมีการกดปุ่มเพื่อกระโดดหลบ และสามารถยิงอาวุธออกจากปืนที่อยู่ตรงแขน ซึ่งสามารถกดค้างเพื่อชาร์จพลังก่อนการโจมตีที่รุนแรงขึ้นกว่าเดิมได้ และหากกดปุ่มลงพร้อมกับปุ่มกระโดดตัวละครจะทำการเคลื่อนที่แดชไปข้างหน้าอย่างรวดเร็วในรูปแบบที่แตกต่างกัน
การตอบรับ.
ผู้ให้สัมภาษณ์สี่รายจากนิตยสารฟามิซือของญี่ปุ่น ให้คะแนนเกมระบบเพลย์สเตชัน 2 ด้วยคะแนน 22 คะแนนจากคะแนนเต็ม 40 คะแนน
สุดแต่ใจจะไขว่คว้า

สุดแต่ใจจะไขว่คว้า เป็นละครโทรทัศน์ไทย ใน พ.ศ. 2532 สร้างจากบทประพันธ์ของ โบตั๋น ตีพิมพ์ครั้งแรกในปี พ.ศ. 2529 สร้างโดยสถานีวิทยุโทรทัศน์ไทยทีวีสีช่อง 3 นำแสดงโดย เสกสรร ชัยเจริญ รอน บรรจงสร้าง ชุดาภา จันทเขตต์ ก้ามปู สุวรรณปัทม์ อารดา ศรีสร้อยแก้ว สะอาด เปี่ยมพงษ์สานต์ พิศมัย วิไลศักดิ์ แต่งเพลงนำละครโดย เทียรี่ เมฆวัฒนา และ สมหวัง อนุศักดิ์เสถียร ซึ่งจากนี้เองได้รับรางวัลเมขลา และ โทรทัศน์ทองคำ สาขาเพลงนำละครดีเด่น และละครสร้างสรรค์สังคมดีเด่น
การนำมาสร้างใหม่.
นวนิยายสุดแต่ใจจะไขว่คว้าถูกนำมาดัดแปลงเป็นละครโทรทัศน์ครั้งแรกในปี พ.ศ. 2532 ละครได้รับความนิยมและประสบความสำเร็จอย่างมาก พร้อมทั้งกวาดรางวัลในปีนั้นไปมากมาย ต่อมามีการสร้างละครโทรทัศน์อีกในปี พ.ศ. 2540 และ พ.ศ. 2551 โดยออกอากาศทางช่องเดิม และใช้เพลงนำละครมาแต่เดิม เพียงเปลี่ยนผู้ร้อง และสร้างเป็นละครโทรทัศน์อีกครั้งในปี 2558 ออกอากาศทางช่อง 8 ฉบับนี้ แจ๋วริมจอ จาก "ไทยรัฐ" วิจารณ์ว่า "บทละครที่เข้มข้นและการวางตัวนักแสดงได้ดี"
พรวรา สิทธิประศาสน์

พรวรา สิทธิประศาสน์ (เกิด 25 มีนาคม พ.ศ. 2535) ชื่อเล่น พ้อย หรือ พลอย  เป็นนักร้อง นักเต้น และนักแสดงชาวไทย สังกัดอาร์เอส เข้าวงการครั้งแรกกับการประกวด S Club Boy & Girl ปี 2008 ซึ่งพ้อยก็ได้รับรางวัลชนะเลิศในการประกวด 
ด้านงานเพลง ซิงเกิลแรกในชีวิตของพ้อย เพลง Go La La (Game of life 2010) ซึ่งเป็นเพลงประจำงานฟุตบอลโลกปี 2010 ของประเทศไทย พ้อยเปิดตัวอย่างเป็นทางการกับเพลง ได้แล้วเลิก
การศึกษา.
จบการศึกษาระดับมัธยมศึกษาจากโรงเรียนวัฒนาวิทยาลัย ปัจจุบันกำลังกำลังศึกษาในระดับอุดมศึกษาที่คณะรัฐศาสตร์ จุฬาลงกรณ์มหาวิทยาลัย สาขาสังคมวิทยาและมานุษยวิทยา
แหล่งข้อมูลอื่น.
อาเว มารีอา (บัค/กูโน)

อาเว มารีอา  เป็นบทเพลงที่มีชื่อเสียงของชาร์ล กูโน คีตกวียุคโรแมนติคชาวฝรั่งเศสที่แต่งขึ้นในปี ค.ศ. 1859 โดยดัดแปลงซ้อนทำนอง เพรลูดหมายเลข 1 ในบันไดเสียง ซี เมเจอร์ (BWV 846) โดยโยฮัน เซบัสทีอัน บัค ที่แต่งขึ้นเมื่อ 137 ปีก่อนหน้านั้นใน ค.ศ. 1782 กูโนได้ดัดแปลงห้องดนตรีเล็กน้อยเพื่อให้ท่วงทำนองราบรื่นขึ้นกว่าเดิม และตั้งชื่อเพื่อเป็นการสดุดีพระแม่มารี
อาเว มารีอา กลายเป็นดนตรีที่มีทำนองคุ้นหู มีการเรียบเรียงใหม่สำหรับบรรเลงด้วยเครื่องดนตรีนานาชนิด ไม่ว่าจะเป็นไวโอลิน เปียโน กีตาร์ เชลโล หรือแม้กระทั่งทรอมโบน ดนตรีชิ้นนี้มักจะนิยมใช้บรรเลงในงานแต่งงานแบบคริสต์ศาสนา
อาเว มารีอา ฉบับบัค/กูโน มักเป็นที่สับสนกับเพลง "เอ็ลเลินส์ดริทเทอร์เกอซัง" หรือ Ellen's third song, D839, Op 52 no 6 ผลงานประพันธ์ที่มีชื่อเสียงใน ค.ศ. 1825 ของฟรันทซ์ ชูเบิร์ท ซึ่งมีชื่อเรียกหนึ่งว่า "อาเว มารีอา ฉบับชูเบิร์ท"
แหล่งข้อมูลอื่น.
 <id>320443</id>
 <redirect title="แม่แบบ:IMSLP" />
 <revision>
 <id>10214742</id>
 <parentid>3654932</parentid>
 <timestamp>2022-07-24T11:05:54Z</timestamp>
 <contributor>
 <username>Waniosa Amedestir</username>
 <id>304002</id>
 </contributor>
 <comment>เปลี่ยนทางหน้าไปยัง </comment>
 <origin>10214742</origin>
 <model>wikitext</model>
 <format>text/x-wiki</format>
ฮาร์เปอร์ ลี

เนลล์ ฮาร์เปอร์ ลี (28 เมษายน ค.ศ. 1926 – 19 กุมภาพันธ์ ค.ศ. 2016) เป็นนักเขียนชาวอเมริกัน เป็นที่รู้จักในฐานะผู้ได้รับรางวัลพูลิตเซอร์สาขาวรรณกรรม จากเรื่อง "To Kill a Mockingbird" นอกจากนี้เธอยังช่วยเหลือเพื่อนสนิท ทรูแมน คาโพตี ในการค้นหาข้อมูลในหนังสือเรื่อง "In Cold Blood" เธอได้รับเครื่องรัฐอิสริยาภรณ์เหรียญแห่งอิสรภาพของประธานาธิบดีแห่งสหรัฐอเมริกาด้านวรรณกรรมในปี ค.ศ. 2007 เธอยังรับรางวัลเกียรติยศหลายรางวัล แต่มักปฏิเสธการกล่าวสุนทรพจน์
ในเดือนกุมภาพันธ์ ค.ศ. 2015 ทนายของฮาร์เปอร์ ลี ได้ประกาศว่าจะตีพิมพ์ผลงานเล่มที่ 2 "Go Set a Watchman" ที่เขียนเสร็จตั้งแต่ ค.ศ. 1957 และเป็นฉบับร่างแรกของ "To Kill a Mockingbird" ในช่วงกลางเดือนกรกฎาคม ค.ศ. 2015
ฮาร์เปอร์ ลี เสียชีวิตเมื่อวันที่ 19 กุมภาพันธ์ ค.ศ. 2016 ขณะอายุได้ 89 ปี บนเตียงนอนด้วยอาการสงบ
เอ็ลเลินส์ดริทเทอร์เกอซัง

เอ็ลเลินส์ดริทเทอร์เกอซัง  หรือ เอลเลนส์เทิร์ดซอง  เป็นงานประพันธ์ชิ้นหนึ่งที่เป็นที่นิยมของฟรันทซ์ ชูเบิร์ท แต่งขึ้นในปี ค.ศ. 1825 มักเรียกกันว่าเป็น "อาเว มารีอา ฉบับชูเบิร์ท" ทั้งที่ในความเป็นจริงนั้นชูเบิร์ทไม่ได้ประพันธ์เพลงนี้เพื่อสดุดีพระแม่มารี
ชูเบิร์ทประพันธ์งานชิ้นนี้เพื่อประกอบโคลงภาษาเยอรมัน ที่แปลมาจากต้นฉบับภาษาสกอตชื่อ "The Lady of the Lake" ที่แต่งโดยเซอร์วอลเทอร์ สกอตต์ (1771 - 1832) กวีชาวสกอต ซึ่งเป็นโคลงที่กล่าวถึงตำนานกษัตริย์อาเธอร์โดยบรรยายถึงตัวละครชื่อ เอลเลน ดักลัส "ธิดาแห่งสายน้ำ" ผู้เป็นบุตรสาวของเจมส์ ดักลัส
ผลงานชิ้นนี้บรรเลงเป็นครั้งแรกที่ปราสาทของเคาน์เทสส์โซฟี ไวส์เซนวอล์ฟ ในออสเตรีย ที่ทำให้เธอเองได้รับฉายาว่า "The Lady of the Lake" 
บทนำและบทร้องซ้ำของเพลงเอลเลนที่เริ่มด้วยคำว่า "อาเว มารีอา" ซึ่งเป็นคำเดียวกับบทภาวนาอาจจะเป็นสาเหตุที่นำไปสู่ความคิดในการดัดแปลงท่วงทำนองดนตรีของชูเบิร์ทไปเป็นดนตรีทั้งชิ้นของธรรมเนียมบทสวดมนต์อาเว มารีอาของโรมันคาทอลิก อาเว มารีอาภาษาละตินในปัจจุบันมักจะใช้กับดนตรีของชูเบิร์ท ที่ทำให้เกิดความเข้าใจผิดกันไปว่าชูเบิร์ทตั้งใจที่จะประพันธ์งานชิ้นนี้เพื่อเป็นการในการที่จะเขียนบทสวดมนต์ขอพรพระแม่มารี จึงทำให้พากันเรียกงานชิ้นนี้ว่า "อาเว มารีอา"
ในปี ค.ศ. 1940 วอลต์ ดิสนีย์ได้นำทำนองเพลงนี้มาใช้ในตอนจบของภาพยนตร์ "แฟนเทเชีย" เรียบเรียงโดยลีโอโปลด์ สโตคอฟสกี โดยนำเพลงนี้มาต่อเนื่องกับ "Night on Bald Mountain" ผลงานประพันธ์ของโมเดสต์ มูสซอร์กสกี แต่ได้ดัดแปลงคำร้องเป็นภาษาอังกฤษ
กิตติ ทองลงยา

กิตติ ทองลงยา  (6 ตุลาคม พ.ศ. 2471 - 12 กุมภาพันธ์ พ.ศ. 2517) เป็นนักสัตววิทยาชาวไทย เชี่ยวชาญด้านนกและสัตว์เลี้ยงลูกด้วยนม ที่มีชื่อเสียงจากการค้นพบสัตว์ใกล้สูญพันธุ์สองชนิด
ชีวิต.
กิตติ ทองลงยา เกิดที่กรุงเทพมหานคร เป็นบุตรคนโตของนายดาบเกียรติ (ยูเกียง) ทองลงยา อดีตสมาชิกสภาผู้แทนราษฎรคนแรกของจังหวัดกาญจนบุรีกับนางอบ ทองลงยา เกิดเมื่อวันที่ 6 ตุลาคม พ.ศ. 2471 กิตติ ทองลงยา จบการศึกษาที่คณะวิทยาศาสตร์ จุฬาลงกรณ์มหาวิทยาลัย เมื่อปี พ.ศ. 2496 หลังจากจบการศึกษาได้เข้าทำงานที่สมาคมวิทยาศาสตร์แห่งประเทศไทยในตำแหน่งผู้ดูแลพิพิธภัณฑ์วิทยาศาสตร์ ปี พ.ศ. 2500 ได้ลาออกมาประกอบอาชีพอิสระในงานด้านอนุรักษ์วิทยาและศึกษาด้านอนุกรมวิธาน เกี่ยวกับสัตว์ป่าในประเทศไทย ในเวลาเดียวกันก็ได้ร่วมงานกับสมาคมนิยมไพร จัดทำเอกสารเกี่ยวกับการอนุรักษ์ทรัพยากรธรรมชาติออกเผยแพร่ ปี พ.ศ. 2505 ได้เข้าร่วมทำงานในสถาบันวิจัยการแพทย์ องค์การสนธิสัญญาป้องกันเอเชียอาคเนย์ (ส.ป.อ.) โดยมีหน้าที่ค้นหาพาหะที่นำโรคและสัตว์ป่าที่เป็นแหล่งสะสมโรคที่เกี่ยวกับมนุษย์ ในปี พ.ศ. 2508 ได้เข้าทำงานในตำแหน่งภัณฑารักษ์สัตว์มีกระดูกสันหลังบนบก ศูนย์รวบรวมวัสดุอุเทศแห่งประเทศไทย สถาบันวิจัยวิทยาศาสตร์ประยุกต์แห่งประเทศไทย (สถาบันวิจัยวิทยาศาสตร์และเทคโนโลยีแห่งประเทศไทย ในปัจจุบัน) กิตติ ทองลงยา เสียชีวิตเมื่อวันที่ 12 กุมภาพันธ์ พ.ศ. 2517
ผลงาน.
กิตติ ทองลงยาเป็นผู้ค้นพบค้างคาวคุณกิตติ ค้างคาวและสัตว์เลี้ยงลูกด้วยนมขนาดเล็กที่สุดในโลกในปี พ.ศ. 2516 กิตติตายด้วยเหตุหัวใจวายก่อนที่ค้างคาวจะได้รับการจัดจำแนกโดยเพื่อนร่วมงานชาวอังกฤษ จอห์น อี. ฮิลล์ (John E. Hill) ผู้ตั้งชื่อค้างคาวตามชื่อกิตติเพื่อเป็นเกียรติแก่กิตติผู้ค้นพบค้างคาวชนิดนี้เป็นคนแรก
นอกจากนี้กิตติยังค้นพบนกเจ้าฟ้าหญิงสิรินธร ("Pseudochelidon sirintarae") ในปี พ.ศ. 2512 นกนางแอ่นที่พบบริเวณบึงบอระเพ็ด และได้พระราชทานนามจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีมาตั้งเป็นชื่อวิทยาศาสตร์ ซึ่งนกชนิดนี้อาจสูญพันธุ์ไปแล้วในปัจจุบัน
ตัวอย่าง 2 ตัวอย่างแรกของนกเด้าลมแม่น้ำโขง ("Motacilla samveasna") ในประเทศไทยก็ถูกเก็บได้โดยกิตติ ทองลงยาในเดือนธันวาคม พ.ศ. 2515 เขายังร่วมแต่ง "Bats from Thailand and Cambodia" และเริ่มการศึกษาอนุกรมวิธานของค้างคาวในประเทศไทยที่ตีพิมพ์หลังจากการตายของเขาคือ "The Bats and Bat's Parasites of Thailand"
ภาษากุย (ดราวิเดียน)

"สำหรับความหมายอื่นดูที่ ภาษากุย (แก้ความกำกวม)"
ภาษากุย (Kui language (Dravidian)) หรือภาษากานธ์ ภาษาโขนที ภาษาโกทู ภาษาโกทูลู ภาษากุยงา เป็นภาษากลุ่มดราวิเดียนกลาง-ใต้ ที่พูดโดยชาวโขนธ์ ส่วนใหญ่ใช้พูดในรัฐโอริศา เขียนด้วยอักษรโอริยา มีผู้พูดเป็นภาษาแม่ราว 641,662 คน ใกล้เคียงกับภาษาโคณฑี ภาษาโกนทา และภาษากูวี
ภาษากุย (แก้ความกำกวม)

ภาษากุย อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
จังหวัดสตึงแตรง

สตึงแตรง หรือ ซตึงแตรง  เป็น 1 ใน 2 จังหวัดที่อยู่ทางตอนเหนือสุดของประเทศกัมพูชา ชาวลาวเรียกชื่อที่แห่งนี้ว่า เซียงแตง  ส่วนในภาษาไทยเดิมเรียกตามภาษาลาวว่า เชียงแตง บ้างก็ทับศัพท์ตามภาษาเขมรเป็น สตึงเตรง หรือ สะตึงแตรง พื้นที่ส่วนนี้เคยเป็นเขตแดนของอาณาจักรล้านช้างจำปาศักดิ์ (ภายหลังเป็นประเทศราชของสยาม) ในช่วงกลางพุทธศตวรรษที่ 23–25 ก่อนจะตกมาเป็นของกัมพูชาใน พ.ศ. 2447 จากการที่ฝรั่งเศสได้พื้นที่ฝั่งขวาของแม่น้ำโขงในบังคับสยามมาเป็นส่วนหนึ่งของอาณานิคมอินโดจีนฝรั่งเศส
เขตการปกครอง.
จังหวัดสตึงแตรงแบ่งเขตการปกครองออกเป็น 6 อำเภอ ดังนี้
เจ้าวัฒนัน ณ ลำพูน

พลอากาศตรี เจ้าวัฒนัน ณ ลำพูน (พ.ศ. 2483 - ปัจจุบัน) เป็นเจ้านายฝ่ายเหนือผู้สืบราชสกุลเจ้าผู้ครองนครลำพูน เป็นบุตรคนโตในเจ้าพงศ์ธาดา ณ ลำพูน กับท่านหญิงจิตรจง ณ ลำพูน (ราชสกุลเดิม จักรพันธุ์) มีศักดิ์เป็นพระนัดดาในเจ้าจักรคำขจรศักดิ์ เจ้าผู้ครองนครลำพูนองค์สุดท้าย สืบเชื้อสายเจ้านายฝ่ายเหนือแห่งราชวงศ์ทิพย์จักร (ต้นสายราชสกุล ณ เชียงใหม่ ณ ลำปาง และ ณ ลำพูน) อนึ่ง ราชวงศ์ทิพย์จักร หรือ ทิพจักราธิวงศ์ หรือ ราชวงศ์เจ้าเจ็ดตน เป็นราชวงศ์ที่ปกครองนครลำปาง นครเชียงใหม่ และนครลำพูน
นอกจากหน้าที่ในการเป็นสืบราชสกุลเจ้าผู้ครองนครลำพูนแล้ว พลอากาศตรี เจ้าวัฒนัน ณ ลำพูน ยังเป็นผู้ดูแลคุ้มหลวงของเจ้าจักรคำขจรศักดิ์ ซึ่งตั้งอยู่ที่ตำบลอุโมงค์ อำเภอเมืองลำพูน จังหวัดลำพูน จนถึงปัจจุบันเจ้าวัฒนัน ณ ลำพูนเป็นเจ้านายฝ่ายเหนือผู้มีเมตตามากเป็นที่เคารพและนับถือโดยทั่วไป มีนามลำลองที่ประชาชนทั่วไปเรียกขานกันคือ เจ้าเปี๊ยก
ประวัติ.
พล.อ.ต.เจ้าวัฒนัน ณ ลำพูน เป็นบุตรในเจ้าพงศ์ธาดา ณ ลำพูน กับท่านหญิงจิตรจง ณ ลำพูน (พระนามเดิม หม่อมเจ้าจิตรจง จักรพันธุ์) เป็นนัดดาในพระเจ้าวรวงศ์เธอ กรมหมื่นอนุพงษ์จักรพรรดิ์ มีเจ้าพี่เจ้าน้อง 5 คน ได้แก่
พล.อ.ต.เจ้าวัฒนัน ณ ลำพูน จบการศึกษาชั้นมัธยมที่โรงเรียนปรินส์รอยแยลส์วิทยาลัย รุ่นปี พ.ศ. 2501 และเข้าศึกษาจนสำเร็จการศึกษาระดับปริญญาตรี สาขารัฐศาสตร์ จุฬาลงกรณ์มหาวิทยาลัย (สิงห์ดำ) รุ่น 12 (พ.ศ. 2512) ต่อจากนั้นจึงได้เข้าสู่เส้นทางการทหาร จนกระทั่งได้รับราชการในสังกัดกองทัพอากาศ และเป็นนักเรียนวิทยาลัยการทัพอากาศ (วทอ.) รุ่น 29 พ.ศ. 2538
ครอบครัวพลอากาศตรี เจ้าวัฒนัน ณ ลำพูน (ผู้สืบสายราชสกุล) สมรสกับ คุณเยาวภา ณ ลำพูน มีบุตรธิดา 2 คน
สืบสกุลเจ้าผู้ครองนครลำพูน.
ภายหลังการถึงแก่พิราลัยของเจ้าพงศ์ธาดา ณ ลำพูน ในปี พ.ศ. 2538นาวาอากาศเอก เจ้าวัฒนัน ณ ลำพูน " (ยศในขณะนั้น) " ได้รับพระราชทานเครื่องราชอิสริยาภรณ์จุลจอมเกล้า สืบตระกูลเจ้าผู้ครองนครลำพูน ในฐานะเจ้านายฝ่ายเหนือ และเจ้าวัฒนัน ณ ลำพูน ยังมีบทบาทในฐานะรองประธานมูลนิธิเจ้าจักรคำขจรศักดิ์ ซึ่งก่อตั้งขึ้นเพื่อเป็นศูนย์รวมประวัติของเจ้าผู้ครองนครลำพูนตั้งแต่เริ่มสร้างจนถึงองค์สุดท้ายให้อนุชนได้เรียนรู้ประวัติศาสตร์ อนึ่ง คุณหญิง เจ้าดารารัตน์ ณ ลำพูน ดำรงตำแหน่งเป็นประธานมูลนิธิจักรคำขจรศักดิ์ ในปัจจุบัน
งานการเมือง.
พลอากาศตรี เจ้าวัฒนัน ณ ลำพูน ได้สมัครรับเลือกตั้งเป็นสมาชิกสภาผู้แทนราษฎรแบบบัญชีรายชื่อ ลำดับที่ 9 ในนามพรรคชาติพันธุ์ไทย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
ลาดัก

<ns>0</ns>
 <revision>
 <parentid>12326361</parentid>
 <timestamp>2025-05-23T07:44:05Z</timestamp>
 <contributor>
 <username>Narutzy</username>
 </contributor>
 <comment>/* อ้างอิง */</comment>
 <origin>12326380</origin>
 <model>wikitext</model>
 <format>text/x-wiki</format>
ลาดัก (ลาดัก/บัลติ: ;) หรือ ทิเบตน้อย  เป็นดินแดนสหภาพแห่งหนึ่งของประเทศอินเดีย ปัจจุบันครอบคลุมตั้งแต่ธารน้ำแข็งเซียเชนของเทือกเขาการาโกรัมไปจนถึงเทือกเขาหิมาลัยทางตอนใต้ ประชากรส่วนใหญ่มีเชื้อสายอินโด-อารยันและทิเบต ที่นี่เป็นภูมิภาคที่มีประชากรเบาบางที่สุดแห่งหนึ่งของประเทศ แต่มีประวัติศาสตร์และวัฒนธรรมเกี่ยวข้องกับทิเบต ลาดักมีชื่อเสียงด้านความสวยงามแห่งขุนเขาและวัฒนธรรมพื้นเมือง
เดิมลาดักรวมอยู่กับบัลติสถาน (ปัจจุบันขึ้นกับประเทศปากีสถาน) ซึ่งตั้งอยู่ทางตอนบนของหุบเขาสินธุ ทางใต้ติดเมืองซันสการ์และลาเหาล์และสปีติ ทางตะวันออกติดจังหวัดงารีในเขตปกครองตนเองทิเบต ทางตะวันออกเฉียงเหนือติดกับอักไสชิน (ยาวไปตามเทือกเขาคุนหลุน) ทางตอนเหนือติดกับหุบเขานูบราผ่านช่องเขาคาร์ดุง ส่วนทิศตะวันตกติดกับชัมมู, กัศมีร์ และบัลติสถาน 
ส่วนดินแดนอักไสชินเป็นแดนพิพาทระหว่างประเทศอินเดียกับประเทศจีน โดยจีนให้อักไสชินขึ้นกับเทศมณฑลโฮตันในเขตปกครองตนเองซินเจียงอุยกูร์ ขณะที่อินเดียให้อักไสชินขึ้นกับลาดักของรัฐชัมมูและกัศมีร์ ก่อให้เกิดความขัดแย้งเป็นสงครามระยะสั้นเมื่อ ค.ศ. 1962 เพราะทั้งสองต่างอ้างสิทธิเหนือดินแดนอักไสชินและอรุณาจัลประเทศ กระทั่งใน ค.ศ. 1993 และ ค.ศ. 1996 ทั้งสองประเทศลงนามเพื่อกำหนดเส้นควบคุมแท้จริง
ในอดีตลาดักมีความสำคัญเพราะเป็นจุดยุทธศาสตร์โดดเด่นและเป็นชุมทางการค้าที่สำคัญ ทว่าในกาลต่อมาทางการจีนได้ประกาศปิดพรมแดนทิเบตกับเอเชียกลางช่วงปี ค.ศ. 1960 ทำให้การค้าและการท่องเที่ยวระหว่างประเทศถดถอย กระทั่ง ค.ศ. 1974 รัฐบาลอินเดียได้ให้การสนับสนุนการท่องเที่ยวในลาดักจนประสบความสำเร็จ ส่วนหนึ่งก็เพราะลาดักตั้งอยู่ในรัฐชัมมูและกัศมีร์อันเป็นจุดยุทธศาสตร์สำคัญของกองทัพอินเดีย
ลาดักมีเมืองใหญ่อยู่สองเมืองคือเลห์และการ์คิล รัฐบาลรัฐชัมมูและกัศมีร์ก่อตั้งหน่วยการบริหารขึ้นต่างหากแยกจากหน่วยการบริหารกัศมีร์ โดยมีที่ทำการใหญ่ในเลห์ จากการสำรวจสำมะโนครัวใน ค.ศ. 2011 ประชากรส่วนใหญ่ในลาดักนับถือศาสนาอิสลาม (โดยมากเป็นชีอะฮ์) ร้อยละ 46.4 รองลงมาคือศาสนาพุทธแบบทิเบตร้อยละ 39.7, ศาสนาฮินดูร้อยละ 12.1 มีนักเคลื่อนไหวในลาดักเรียกร้องให้ลาดักมีสถานะเป็นดินแดนสหภาพแยกออกจากรัฐชัมมูและกัศมีร์ ด้วยเห็นว่าได้รับการปฏิบัติอย่างไม่เป็นธรรมจากกัศมีร์ รวมทั้งลาดักเองก็มีวัฒนธรรมที่แตกต่างไปจากมุสลิมในกัศมีร์ แต่ทว่าประชาชนในการ์คิลซึ่งประชากรส่วนใหญ่เป็นมุสลิมได้ออกมาต่อต้านการยกลาดักขึ้นเป็นดินแดนสหภาพ
วันที่ 5 สิงหาคม ค.ศ. 2019 รัฐบาลอินเดียประกาศจัดตั้งลาดักเป็นดินแดนสหภาพแยกจากรัฐชัมมูและกัศมีร์
ดิเอโก ฟอร์ลัน

ดิเอโก ปาโบล ฟอร์ลัน โกราโซ  เกิดเมื่อวันที่ 19 พฤษภาคม ค.ศ. 1979 ที่กรุงมอนเตวิเดโอ เป็นอดีตนักฟุตบอลทีมชาติอุรุกวัย เขาได้รับรางวัลลูกบอลทองคำ ในฟุตบอลโลก 2010 และยังได้รับถ้วยปีชีชีและรองเท้าทองคำยุโรป 2 ครั้ง
ฟอร์ลันเกิดมาในครอบครัวนักฟุตบอล ปาโบล พ่อของเขาเล่นให้กับทีมชาติอุรุกวัยในปี 1966 และ 1974 ส่วนฆวน การ์โลส โกราโซ ปู่ของเขาเล่นให้สโมสรอินเดเปนดิเอนเตของอาร์เจนตินา 
ฟอร์ลันยังประสบความสำเร็จในการแข่งขันให้กับประเทศของเขา ทำประตูได้ 29 ครั้ง เขาทำ 1 ประตูในการแข่งขันฟุตบอลโลก 2002 ที่ญี่ปุ่นและเกาหลีใต้ และได้ 5 ประตูในการแข่งขันฟุตบอลโลก 2010 จนต่อมาเขาได้รับรางวัลลูกบอลทองคำ ที่มอบให้กับผู้เล่นยอดเยี่ยมที่สุดของฟุตบอลโลก 2010
โอกามิซัง

โอคามิซัง (; โรมาจิ: "Ōkami-san") เป็นนวนิยายญี่ปุ่นแนวรักโรแมนติค ประพันธ์โดยมาซาชิ โอคิตะ และวาดภาพประกอบโดยอุนาจิ วางจำหน่ายเล่มแรกเมื่อวันที่ 10 สิงหาคม 2549 โดยใช้ชื่อว่า "โอคามิซัง โทะ ชิจินิน โนะ นาคามะทาจิ" (; โรมาจิ: "Ōkami-san to Shichinin no Nakamatachi"; : Okamisan and her Seven Companions) เป็นนิยายที่บอกเล่าเรื่องราวเกี่ยวกับ "โอคามิ เรียวโกะ" สมาชิกสายบู๊ของกลุ่มชุมนุมกิจกรรม "ธนาคารโอโตกิ" ซึ่งเหมือนธนาคาแลกเปลี่ยนการช่วยเหลือกัน โดยคุณสามารถมาขอรับการช่วยเหลือในทุกๆเรื่องจากธนาคารได้ โดยจะถือว่าเป็นสินเชื่อ และผู้ใช้บริการเองก็ต้องตอบแทนทางธนาคารกลับเช่นเดียวกัน
เรื่อง โอคามิซัง นอกจากจะมีฉบับนวนิยาย 10 ฉบับแล้ว ยังมีในรูปแบบมังงะ วาดภาพประกอบโดยคุรุมิ สุซุชิโระ และแบบฉบับอะนิเมะ จัดทำโดย J.C.Staff อีกด้วย
เนื้อเรื่องย่อ.
"โอคามิ เรียวโกะ" สมาชิกสายบู๊ของกลุ่มชุมนุมกิจกรรม "ธนาคารโอโตกิ" พร้อมเพื่อนสนิท "อากาอิ ริงโกะ" ได้ออกทำภารกิจที่ได้รับไหว้วานมาตามปกติ แต่ระหว่างการเจรจากับนักเลงที่เป็นเป้าหมาย นักเลงได้หยิบมีดที่ตนเองซ่อนไว้ออกมา หมายจะทำร้ายทั้งคู่ ได้มีหินลึกลับปรากฏมาจู่โจมนักเลง ทำให้เขาชะงัก และได้รับการประเคนหมัดของเรียวโกะซังไปเต็มๆ แต่ก็ทำให้เรียวโกะรู้ตัวว่า มีใครบางคนกำลังคอยสะกดรอยตามพวกเธออยู่..
ซามูไรสปีริท เซน

ซามูำไรสปีริท เซน  หรือในชื่อเวอร์ชันภาษาอังกฤษ ซามูไรโชดาวน์: เซน  เป็นเกมต่อสู้จากประเทศญี่ปุ่น ผลิตโดยบริษัทSNK Playmore โดยนับเป็นลำดับที่สี่ของซีรีส์ซามูไรสปิริตส์ที่เป็นรูปแบบสามมิติ
การพัฒนา.
ได้มีการประกาศถึงการพัฒนาเกมขึ้นครั้งแรกในงาน ออลนิปปอนอมิวส์เมนท์แมชชีน โอเปอร์เรเตอร์ ยูเนียน (AOU) 2006 และมีการประกาศความก้าวหน้าบางส่วนในช่วงปลายปีค.ศ. 2007 อย่างไรก็ตามที่งานโตเกียวเกมโชว์ 2007 ได้กำหนดวันจำหน่ายขึ้นใหม่ ว่าจะมีการจัดจำหน่ายขึ้นในระบบอาเขตที่ญี่ปุ่น เมื่อช่วงปลายเดือน ค.ศ. 2007 ซึ่งจะมีตัวอย่างเกมให้ทดลองเล่นวันที่ 13 ธันวาคม ค.ศ. 2007 โดยเว็บไซต์ทางการจากผู้ผลิตได้แถลงถึงการทดลองเล่นเกมนี้ในสี่จังหวัด ได้แก่ โตเกียว, คานางาวะ, โอซาก้า และชิบะ การทดสอบเริ่มขึ้นในวันที่ 10 ธันวาคม และสิ้นสุดลงในวันที่ 24 ธันวาคม ซึ่งทางเว็บไซต์ยังได้รับรองอีกด้วยว่าจะจัดจำหน่ายเกมนี้ภายในปีค.ศ. 2008 ส่วนการทดลองเล่นในต่างประเทศครั้งแรก ได้จัดที่ฮ่องกงช่วงระหว่างวันที่ 20~21 ธันวาคม พร้อมกับประกาศชื่อเกมชุดนี้ขึ้นมา อาโออิ นานาเสะ ผู้ออกแบบตัวละครสำหรับโอวีเอชุดแรกได้เขียนในบล็อกส่วนตัวของเธอว่าทีมผลิตต่างตั้งใจที่จะสร้างบรรยากาศเกมให้เสมือนอยู่ในมาไคในยุคเซงโงะกุ
9 ธันวาคม ค.ศ. 2008 พื้นที่จัดให้สำหรับการทดลองเล่นเป็นครั้งที่สาม โดยจัดขึ้นในสถานที่ต่างๆสี่พื้นที่ และยังได้ป่าวประกาศด้วยว่าเป็นการทดสอบครั้งสุดท้าย และในเวลาเดียวกันนี้ได้คาดการณ์เบื้องต้นว่าอาจจัดจำหน่ายเกมในช่วงฤดูใบไม้ผลิ (ซึ่งช้ากว่าที่กำหนดไว้) ในระบบเกมตู้ที่ญี่ปุ่น โดยแถลงผ่านทางเว็บไซต์ SNK Playmore ของฮ่องกง
ก่อนหน้านี้ ในช่วงเดือนธันวาคม ค.ศ. 2007 ได้มีข่าวเผยมาเล็กน้อยถึงการวางจำหน่ายในต่างประเทศ แม้ว่าในวันที่ 3 มีนาคม ค.ศ. 2008 จะมีการประกาศทดลองเล่นเกมจากอเมริกาในเวอร์ชันภาษาอังกฤษ ซึ่งจะเริ่มทดลองเล่นขึ้นครั้งแรกในเวลาเที่ยงจนถึงหกโมง ของวันที่ 8 มีนาคม มาร์ค รูดอล์ฟ ผู้อำนวยการฝ่ายการตลาดของสหรัฐฯ กล่าวว่าจะมีการจัดจำหน่ายในเครื่องเล่นตามบ้านในท้ายที่สุดสำหรับคอนโซลยุคใหม่ อีกทั้งการทดลองเล่นเกมแบบเดียวกันนี้ ได้จัดขึ้นที่เม็กซิโกในวันที่ 14 มีนาคม และทางผู้ผลิตเองยังได้ทำการเปิดเผยถึงข้อมูลตลอดจนเรื่องราวต่างๆที่มีอยู่ในเกม
ซารา การ์โบเนโร

ซารา การ์โบเนโร อาเรบาโล  เกิดเมื่อวันที่ 30 พฤศจิกายน ค.ศ. 1984 เป็นพิธีกรรายการโทรทัศน์ชาวสเปนของช่องเตเลกินโก (Telecinco) และเป็นนักข่าวกีฬา เธอเป็นแฟนสาวของนักฟุตบอลอีเกร์ กาซียัส ในเดือนกรกฎาคม ค.ศ. 2009 เธอได้รับลงคะแนนเสียงว่าเป็น นักข่าวที่เซ็กซี่ที่สุดในโลก จัดโดยเอฟเอชเอ็มยูเอสเอ
ข้อพิพาท.
ในการแข่งขันฟุตบอลโลก 2010 มีรายงานข่าวว่า การ์โบเนโร ได้รายงานข่าวการแข่งขันระหว่างการแข่งขันของทีมชาติสเปนและสวิตเซอร์แลนด์ อันเป็นเหตุให้กาซียัส เสียสมาธิและทำให้สวิตเซอร์แลนด์ได้ชัยชนะในครั้งนี้ รายงานข่าวนี้มาจากสื่อของอังกฤษ รวมถึงหนังสือพิมพ์สเปนอย่าง El Mundo, El País และหนังสือพิมพ์กีฬารายวัน Marca ที่ในบทความต่างให้ความเห็นว่าการรายงานข่าวของเธอเป็นเรื่องน่าขัน
สภานักเรียน

สภานักเรียน  เป็นกิจกรรมนอกหลักสูตร ในโรงเรียนระดับมัธยมทั่วโลก ในประเทศสหรัฐอเมริกา , แคนาดา และ ออสเตรเลีย นั้นเรียกสภานักเรียนหลายแบบมากนอกจากชื่อนี้ เช่น รัฐบาลนักเรียน (Student government) หรือ สภากิจกรรมนักเรียน (Student Activity Council), สหพันธ์สภานักเรียน (Student Council Association or S.C.A) และ คณะกรรมการนักเรียน (Student Committee) สภานักเรียนนั้นมีวัตถุประสงค์ที่จัดตั้งขึ้นมาเพื่อให้รู้จักการมีส่วนร่วม เรียนรู้เกี่ยวกับประชาธิปไตย และ เรียนรู้การเป็นผู้นำ ซึ่งเป็นแนวคิดเดิมของ จอห์น ดิวอี้ นักปรัชญาทางการศึกษา ซึ่งกล่าวไว้ใน ประชาธิปไตยกับการศึกษา (พ.ศ. 2460) และโรงเรียนที่ใช้ระบบสภานักเรียนเป็นแห่งแรกก็คือโรงเรียนลูมิส ชาร์เฟ่ย์ ในเมืองวินซอร์ ประเทศสหรัฐอเมริกา ซึ่งใช้เป็นกิจกรรมในหลักสูตร ประมาณ ปี พ.ศ. 2463 ในประเทศไทย โรงเรียนเตรียมอุดมศึกษา เป็นโรงเรียนแห่งแรกที่ใช้ระบบสภานักเรียน คือ คณะกรรมการนักเรียน โรงเรียนเตรียมอุดมศึกษา
สภานักเรียนในประเทศไทย.
ในประเทศไทย ในระบบการศึกษาขั้นพื้นฐาน จะมีการจัดตั้งสภานักเรียนในแต่ละโรงเรียน จะแยกจากคณะกรรมการนักเรียน โดยการจำลองเสมือนระบบนิติบัญญัติ และ ระบบบริหาร ของระบอบประชาธิปไตย โดยให้สภานักเรียนเปรียบเสมือน ฝ่ายนิติบัญญัติ และ คณะกรรมการนักเรียน เสมือนเป็นฝ่ายบริหาร ซึ่งในบางโรงเรียนนั้น ยังใช้ระบบคณะกรรมการนักเรียนอย่างเดียวอยู่ และ มีการจัดตั้งสภาเด็กและเยาวชนแห่งประเทศไทย ซึ่งสมาชิกประกอบไปด้วย ประธานสภาเด็กและเยาวชนของทุกจังหวัด รวมทั้งจังหวัดกรุงเทพมหานคร ตามมาตราที่ 32 ใน พระราชบัญญัติส่งเสริมการพัฒนาเด็กและเยาวชนแห่งชาติ พ.ศ. 2550 
ส่วนในระดับอุดมศึกษานั้น ก็มีการจัดตั้งหน่วยกิจกรรมของนักศึกษาเช่นกัน ซึ่งรับผิดชอบโดยฝ่ายพัฒนาศักยภาพนักศึกษา โดยมีการจัดตั้ง สภานักศึกษา ซึ่งมีโครงสร้างที่คล้ายคลึงกันส่วนใหญ่จะเป็นประธานนักเรียน
คาปรีซ์หมายเลข 24 (ปากานินี)

คาปรีซ์หมายเลข 24 ในบันไดเสียง เอ ไมเนอร์  เป็นคาปรีซ์ชิ้นสุดท้ายในชุด คาปรีซ์ 24 ชิ้น ของนิกโคโล ปากานินี เป็นผลงานที่มีชื่อเสียงสำหรับบรรเลงเดี่ยวไวโอลิน ประกอบด้วย 1 ธีม, 11 วาริเอชัน และ 1 ไฟเนล
คาปรีซ์ชิ้นนี้เป็นผลงานสำหรับบรรเลงเดี่ยวไวโอลินที่ต้องใช้ทักษะความสามารถของนักดนตรีอย่างมาก การเล่นงานชิ้นนี้ต้องใช้เทคนิคขั้นสูงหลายอย่างเช่น คู่ขนานออคเตฟ, การเล่นบันไดเสียงและอาร์เพจโจอย่างรวดเร็ว, การเลื่อนมือซ้ายไปทุกตำแหน่งของคอไวโอลิน และการชักคันสีอย่างรวดเร็ว รวมไปถึงการเล่นคู่เสียงในบันไดเสียงไมเนอร์ คู่ 3 และคู่ 10 ที่ต้องการถ่างนิ้วอย่างมาก นอกจากนั้นยังมีการใช้นิ้วมือซ้ายดีดสายในขณะที่สีคันชักด้วยมือขวา และเล่นบนตำแหน่งสูงๆ บนฟิงเกอร์บอร์ด และการสีข้ามสายอย่างรวดเร็ว จัดได้ว่าเป็นผลงานชิ้นหนึ่งที่เล่นยากที่สุด 
คาปรีซ์ชิ้นนี้ได้ถูกนำมาดัดแปลงสำหรับบรรเลงเดี่ยวด้วยเชลโลโดย โย-โย มา
แมงดาถ้วย

แมงดาถ้วย หรือ แมงดาทะเลหางกลม (ชื่อวิทยาศาสตร์: "Carcinoscorpius rotundicauda") เป็นแมงดาชนิดหนึ่ง จัดเป็นเพียงชนิดเดียวที่อยู่ในสกุล "Carcinoscorpius" มีรูปร่างกลมและกระดองนูนเหมือนชามหรือถ้วยคว่ำ ทางด้านหัวโค้งกลม หางเรียวยาวเป็นทรงกลม กระดองมีสีเขียวเหลือบเหลืองคล้ำ ใช้สำหรับปักลงกับพื้นท้องทะเล เมื่อต้องการนอนนิ่งอยู่กับที่ หรือใช้พลิกตัวเมื่อนอนหงายท้อง พบอาศัยในทะเลโคลนแถบป่าชายเลนหรือปากแม่น้ำ อาจพบได้ในเขตน้ำกร่อยหรือน้ำจืดได้ ขนาดเมื่อโตเต็มที่ยาวประมาณ 40 เซนติเมตร (รวมหาง) ในบางครั้งแมงดาถ้วยบางตัวและในบางฤดูกาลอาจมีสีกระดองสีแดงเหลือบส้ม และมีขนที่กระดองและบางส่วนของลำตัว แมงดาถ้วยแบบนี้จะเรียกว่า เหรา (อ่านว่า [เห-รา]), ตัวเหรา หรือ แมงดาไฟ
แมงดาถ้วยพบกระจายไปทั่วในชายฝั่งทะเลอินเดียจนถึงเอเชียตะวันออกเฉียงใต้และเอเชียตะวันออก ในประเทศไทยพบได้ทุกจังหวัดที่ติดกับทะเล แมงดาชนิดนี้ทั้งเนื้อและไข่มีพิษทุกฤดูกาล จึงไม่ควรนำมาบริโภคอย่างเด็ดขาด สันนิษฐานกันว่าการเกิดพิษในตัวแมงดามาจาก 2 สาเหตุ คือ เกิดจากการที่ตัวแมงดาไปกินแพลงก์ตอนที่มีพิษเข้าไป ทำให้สารพิษไปสะสมอยู่ในเนื้อและไข่ และตัวแมงดาเองมีพิษซึ่งเกิดจากแบคทีเรียในลำไส้สร้างพิษขึ้นมาได้เอง อาการเมื่อรับพิษเข้าไป คือ ชาที่ริมฝีปาก มือ และเท้า เวียนศีรษะ คลื่นไส้ อาเจียน เดินเซ แขนขาไม่มีแรง พูดไม่ออก กลืนลำบาก หายใจไม่ออก กล้ามเนื้อเกี่ยวกับการหายใจเป็นอัมพาต เนื่องจากเป็นพิษที่ผลต่อระบบประสาทที่ควบคุมการหายใจ ในเด็กเล็กจะมีอาการรุนแรงมากกว่าผู้ใหญ่ และอาจรุนแรงถึงขั้นเสียชีวิตได้
จากการที่แมงดาถ้วยสามารถปรับตัวให้อยู่ในน้ำกร่อยหรือน้ำจืดได้ จึงมักพบการค้าขายแมงดาถ้วยเป็นสัตว์เลี้ยงในตลาดปลาสวยงามเสมอ ๆ โดยผู้ขายมักหลอกผู้ซื้อว่า เลี้ยงในน้ำจืดได้ แต่ทว่าเมื่อนำมาเลี้ยงจริง ๆ แล้ว แมงดาจะอยู่ได้เพียงชั่วระยะหนึ่งเท่านั้นก่อนที่จะตายไปในที่สุด
แมงดาญี่ปุ่น

แมงดาญี่ปุ่น หรือ แมงดาจีน  มีชื่อวิทยาศาสตร์ว่า "Tachypleus tridentatus" เป็นแมงดาหนึ่งในสองชนิดที่อยู่ในสกุล "Tachypleus" 
แมงดาญี่ปุ่นมีส่วนหางเป็นสันขึ้นมาเป็นเหมือนสามเหลี่ยม ตัวผู้มีรอยหยักสองรอยทำให้มีลักษณะโค้งเป็นลอนสามลอน บริเวณขอบด้านหน้าของกระดอง ขอจับพองออกเป็นกระเปาะสองคู่ ตัวเมียมีหนามบริเวณขอบด้านข้างของส่วนท้องขนาดยาวสามคู่แรก และขนาดสั้นสามคู่หลัง ส่วนในตัวผู้มีขนาดความยาวใกล้เคียงกัน ขนาดใหญ่สุดมีความยาวตลอดตัว ประมาณ 74 เซนติเมตร สีของกระดองเป็นสีเขียวและอ่อนกว่าแมงดาถ้วย ("Carcinoscorpius rotundicauda") พบในชายฝั่งมหาสมุทรแปซิฟิก บริเวณชายฝั่งของญี่ปุ่น, ไต้หวัน, ฟิลิปปินส์, เวียดนาม, มาเลเซีย และบริเวณเกาะบอร์เนียวเหนือ โดยไม่พบในน่านน้ำไทย
ในญี่ปุ่น เป็นแมงดาเพียงชนิดเดียวที่พบได้ที่นั่น โดยพบบริเวณชายฝั่งของทะเลเซโตะในฤดูใบไม้ผลิ จากนั้นในฤดูหนาวจะอพยพไปยังเกาะของเกาะฮนชูและเกาะคีวชูเพื่อจับคู่ผสมพันธุ์
แมงดาญี่ปุ่นหรือแมงดาจีนนั้นสามารถนำมารับประทานได้เช่นเดียวกับแมงดาจาน ("T. gigas") ซึ่งเป็นแมงดาอีกชนิดหนึ่งที่อยู่ในสกุลเดียวกัน โดยในตำรับอาหารจีนและอาหารญี่ปุ่นนิยมรับประทานเนื้อและไข่ แต่ก็ยังมีพิษอยู่บ้างในบางท้องที่และบางฤดูกาล เช่นในสิงคโปร์ เคยพบรายงานของแมงดาที่มีพิษ
กีฬาบาสเกตบอลในโอลิมปิกฤดูร้อน 2012

การแข่งขันบาสเกตบอลในโอลิมปิกฤดูร้อน 2012 เป็นการแข่งขันบาสเกตบอลโอลิมปิกที่จัดขึ้นในลอนดอน สหราชอาณาจักร กำหนดแข่งขันระหว่างวันที่ 28 กรกฎาคม ถึง 12 สิงหาคม พ.ศ. 2555
 ทีมชาย จับสลากแบ่งกลุ่มการแข่งขัน เมื่อวันที่ 30 เมษายน 2555
 ทีมหญิง จับสลากแบ่งกลุ่มการแข่งขัน เมื่อวันที่ 30 เมษายน 2555
ซามูไรโชดาวน์ VI

ซามูำไรโชดาวน์ VI  เป็นเกมต่อสู้ลำดับที่สิบของซีรีส์ซามูไรสปิริตส์จากประเทศญี่ปุ่น ผลิตโดยบริษัทSNK Playmore
รูปแบบการเล่น.
เกมได้จัดทำรูปแบบฉากหลังเป็นแบบสองมิติผสมกับองค์ประกอบสามมิติ ตลอดจนนำตัวละครทั้ง 28 รายที่มีอยู่ในซามูไรโชดาวน์ V สเปเชียล, บอสรองจากซามูไรโชดาวน์ V ตลอดจนตัวละครจากซามูไรโชดาวน์ภาคแรกกับภาคสองอีก 7 รายที่หวนกลับมาใหม่ พร้อมกับ 4 ตัวละครใหม่ และยังมีระบบ"สปีริทซีเล็ค" (Spirit Select) ซึ่งเป็นการเลือกรูปแบบการต่อสู้ได้ถึงหกรูปแบบที่ต่างไปจากก่อนหน้านี้ทั้งหมด
แม้ว่าโดยปกติแล้วจะมีการวางจำหน่ายเกมซามูไรโชดาวน์ออกนอกประเทศญี่ปุ่น แต่เกมชุดนี้ก็ได้รับการประชาสัมพันธ์ระบบAtomiswave โดยมีบริษัทเซก้าเป็นผู้สนับสนุนในสหรัฐอเมริกา และเริ่มจัดจำหน่ายในระบบเพลย์สเตชัน 2 ที่ประเทศญี่ปุ่นในวันที่ 25 มกราคม ค.ศ. 2006 ส่วนทางฝั่งอเมริกาและยุโรปนั้น ได้เริ่มจัดจำหน่ายสำหรับเกมคอนโซลประจำบ้านตั้งแต่วันที่ 24 มีนาคม และ 29 มีนาคม ค.ศ. 2009 ตามลำดับ ในระบบเพลย์สเตชัน 2, เพลย์สเตชันพอร์เทเบิล และวี โดยเป็นส่วนหนึ่งของเกมชุดพิเศษซึ่งมีชื่อว่า"ซามูไรโชดาวน์ แอนโธโลจี" แม้การจำหน่ายในระบบเพลย์สเตชัน 2จะมีการเพิ่มตัวละครและเพิ่มสามรูปแบบการต่อสู้ไปพร้อมกัน แต่ในระบบเพลย์สเตชัน 2 นี้ก็ยังมีส่วนที่เหมือนกับระบบนีโอจีโอเกือบทั้งหมด ไม่ว่าจะเป็นกรรมการ, สัตว์เลี้ยงผู้ช่วย ที่ต่างสามารถนำมาใช้เล่นได้ทั้งหมด และในเวอร์ชัน"ซามูไรโชดาวน์ แอนโธโลจี" ก็มีลักษณะที่เหมือนกันกับเวอร์ชันเพลย์สเตชัน 2 ทุกประการ โดยต่างกันตรงที่สามารถนำตัวละครพิเศษมาใช้ได้ตั้งแต่เริ่มโดยไม่ต้องกดสูตรลับแต่อย่างใด
แมงดาจาน

แมงดาจาน (ชื่อวิทยาศาสตร์: "Tachypleus gigas") เป็นแมงดาเพียงหนึ่งในสองชนิดที่พบได้ในประเทศไทย [อีกชนิดคือ แมงดาถ้วย ("Carcinoscorpius rotundicauda")] และจัดเป็นหนึ่งในสองชนิดที่อยู่ในสกุล "Tachypleus" [อีกชนิดคือ แมงดาญี่ปุ่น ("T. tridentatus")] 
แมงดาจานมีลักษณะกระดองแบนราบและกว้างกว่าแมงดาถ้วย หางมีลักษณะเป็นสันนูนขึ้นมาเป็นสามเหลี่ยม มีสันซึ่งมีหนามเล็ก ๆ เรียงเป็นแถวตามความยาวอยู่ตรงกลางด้านบนของหาง ตัวผู้มีขอจับพองออกเป็นกระเปาะ 2 คู่ ตัวเมียมีหนามบริเวณขอบด้านข้างของส่วนท้องขนาดยาว 3 คู่แรก และสั้น 3 คู่หลังในตัวผู้มีขนาดความยาวใกล้เคียงกัน ด้านท้องมีสีน้ำตาลอ่อนและมีสีเข้มตอนขอบหน้า ขนาดใหญ่สุดมีความกว้างของกระดอง ไม่เกิน 25 เซนติเมตร หรือประมาณเท่าจานข้าวใบใหญ่ อันเป็นที่มาของชื่อ สีของกระดองอ่อนกว่าแมงดาถ้วย ความยาวของกระดองประมาณ 35–40 เซนติเมตร พบกระจายทั่วไปในเขตชายฝั่งของมหาสมุทรแปซิฟิกและมหาสมุทรอินเดีย, ทางตะวันออกของอ่าวเบงกอล, อินโดนีเซีย, เวียดนาม, ซาราวัก, มาเลเซีย, สิงคโปร์, ไทย ไปจนถึงจีน สำหรับในประเทศไทยซึ่งพบแพร่กระจายชุกชุมทั้ง 2 ฟาก ในฝั่งทะเลอันดามันพบได้ตั้งแต่บริเวณจังหวัดสมุทรสาคร, สมุทรสงคราม, เพชรบุรีถึงชุมพร ในฝั่งอ่าวไทยพบได้ที่ จังหวัดสมุทรปราการ, ฉะเชิงเทรา, ชลบุรีจนถึงจันทบุรี 
แมงดาจานนั้น มีอีกชื่อเรียกหนึ่งว่า แมงดาทะเลหางเหลี่ยม หรือ แมงดาทะเลหางสามเหลี่ยม ตามลักษณะของหาง จัดเป็นแมงดาชนิดที่รับประทานได้ โดยนิยมนำไข่และเนื้อมาย่าง หรือทำเป็นห่อหมก โดยที่พิษของแมงดาจานนั้น ในประเทศไทยยังไม่เคยมีรายงานพบ แต่ทว่าในต่างประเทศ มีรายงานพบประมาณร้อยละ 10 เช่นที่ สิงคโปร์
แมงดาจานอาศัยอยู่บริเวณน้ำตื้นตามชายฝั่งทะเล โดยวางไข่ไว้บนหาดทรายด้วยการขุดหลุมประมาณ 8–12 หลุม วางไข่แต่ละครั้งประมาณ 9,000 ฟอง ช่วงต้นฤดูร้อนประมาณตั้งแต่เดือนกุมภาพันธ์ถึงเดือนกันยายน โดยจะวางไข่ในช่วงน้ำขึ้นสูงสุดประมาณ 2–3 วัน ทุก ๆ รอบ 15 วัน ไข่มีสีเหลืองอ่อน และมีขนาดเส้นผ่าศูนย์กลาง 3-4 มิลลิเมตร
ยุทธการอัดวา

ยุทธการแอดวา  เป็นการระหว่างจักรวรรดิเอธิโอเปียกับอิตาลีซึ่งเกิดขึ้นในวันที่ 1 มีนาคม ค.ศ. 1896 ในบริเวณใกล้เมืองอัดวา ประเทศเอธิโอเปีย (เมืองนี้รู้จักโดยทั่วไปในชื่อ "อาโดวา" ในภาษาอิตาลีเรียกว่าเมือง "อาดูอา") ในการรบดังกล่าวอิตาลีเป็นฝ่ายได้รับความพ่ายแพ้ และเป็นจุดสำคัญที่ชี้ขาดถึงผลของสงครามอิตาลี-อะบิสซิเนียครั้งที่หนึ่งทั้งหมด
หมายเหตุ.
<templatestyles src="Reflist/styles.css" />
<templatestyles src="Reflist/styles.css" />
แหล่งข้อมูลอื่น.
<templatestyles src="Reflist/styles.css" />
เพลงหรรษา (ดโวฌาก)

เพลงหรรษา โอปุส 101 (Op. 101 (B. 187)) เป็นชุดเพลงหรรษา (ฮิวเมอเรสก์) จำนวน 8 ชิ้นที่แต่งโดยอันโตญีน ดโวฌาก คีตกวีชาวเช็กระหว่างที่เขาเดินทางไปพักร้อนกับครอบครัวที่แคว้นโบฮีเมีย ในช่วงฤดูร้อนของ ค.ศ. 1894 
ระหว่าง ค.ศ. 1892 ถึง 1895 ดโวฌากใช้ชีวิตอยู่ในสหรัฐ และได้ร่างทำนองต่าง ๆ ลงในสมุดบันทึกส่วนตัว ได้ใช้เวลาว่างระหว่างกลับมาพักผ่อนที่บ้านเกิดพร้อมกับครอบครัว เรียบเรียงงานดนตรีชิ้นใหม่สำหรับบรรเลงด้วยเปียโน ผลงานชิ้นแรกแต่งขึ้นเมื่อวันที่ 19 กรกฎาคม บนบันไดเสียง บี เมเจอร์ ปัจจุบันใช้ชื่อว่า "เพลงหรรษาหมายเลข 6 ในบันไดเสียง บี เมเจอร์" ผลงานทั้งหมดแล้วเสร็จทั้งแปดชิ้นเมื่อวันที่ 27 สิงหาคม และจัดพิมพ์รวมเล่มในช่วงฤดูใบไม้ร่วงของปีนั้น ตั้งชื่อว่า "เพลงหรรษาทั้งแปด"
เพลงหรรษาชิ้นที่ได้รับความนิยมที่สุดของดโวฌาก เป็นผลงานชิ้นที่ 7 ชื่อว่า "เพลงหรรษาหมายเลข 7 ในบันไดเสียง จี-แฟลต เมเจอร์" ได้มีผู้นำมาเรียบเรียงใหม่สำหรับเครื่องดนตรีหลากหลายประเภท ทั้งเปียโน ไวโอลิน เชลโล หรือแม้แต่วงร้องประสานเสียง มีผู้นำไปขับร้องกับบทกลอนพื้นบ้าน เป็นดนตรีโฟล์กที่ได้รับความนิยมในสหรัฐ ผลงานชิ้นนี้มีผู้บันทึกว่าเป็นงานดนตรีสั้น ๆ ที่ได้รับความนิยมในระดับเดียวกับ "เฟือร์เอลีเซอ" ของลูทวิช ฟัน เบทโฮเฟิน
ขนส่ง (บริษัท)

บริษัท ขนส่ง จำกัด หรือ บขส.  เป็นหน่วยงานรัฐวิสาหกิจ ในสังกัด กระทรวงคมนาคม ก่อตั้งเมื่อวันที่ 13 กรกฎาคม พ.ศ. 2473 จัดตั้งโดยประมวลกฏหมายแพ่งและพาณิชย์ ในชื่อว่า บริษัท เดินอากาศ จำกัด โดยเป็นผู้บุกเบิกริเริ่มการบินพาณิชย์ในประเทศเป็นรายแรก และเดินรถยนต์โดยสารสายกรุงเทพฯ - ลพบุรี , กรุงเทพฯ - ปราจีนบุรี ต่อมาสมัยสงครามโลกครั้งที่ 2 จึงเป็นรัฐวิสาหกิจและเปลี่ยนชื่อเป็น บริษัท ขนส่ง จำกัด เมื่อ พ.ศ. 2481
พ.ศ. 2490 รัฐบาลแยกกิจการการบินภายในประเทศออกจากบริษัทฯ ต่อมาปี พ.ศ. 2491 บริษัทฯ เริ่มกิจการเรือโดยมีเรือทั้งสิ้น 48 ลำ จนกระทั่งปี พ.ศ. 2500 มีกิจการเดินเรือทั้งสิ้นจำนวน 18 สายและมี 4 สาขา คือ สาขาท่าเตียน สาขาปากน้ำโพ - นครสวรรค์ สาขาแปดริ้ว และสาขาอยุธยา อย่างไรก็ตามการสร้างเขื่อนชัยนาททำให้แม่น้ำเจ้าพระยาบางตอนต้นเขิน ทำให้การเดินเรือไม่สะดวก บริษัทฯ จึงเลิกเรือในปีนั้นเอง
การดำเนินงาน.
บริษัท ขนส่ง จำกัด เป็นรัฐวิสาหกิจในสังกัดของ กระทรวงคมนาคมจัดตั้งโดยประมวลกฏหมายแพ่งและพาณิชย์ และดำเนินการในด้านการบริการขนส่งผู้โดยสารรถประจำทางระหว่างกรุงเทพฯ ไปยังจังหวัดต่างๆ ระหว่างจังหวัดและภายในจังหวัดและให้เอกชนเข้ามามีส่วนดำเนินการในรูปของ รถร่วมเอกชนวิ่งในเส้นทางที่ บขส. ได้รับใบอนุญาตประกอบการขนส่ง จากการที่รัฐบาลได้มอบหมายให้บริษัทขนส่ง จำกัด ทำหน้าที่เป็นแกนกลางในการจัดระเบียบรวมทั้งการให้บริการด้านสถานีขนส่งผู้โดยสารทำให้สามารถแบ่งขอบเขตการดำเนิน งานธุรกิจได้เป็น 3 ธุรกิจ คือ
แมงดาแอตแลนติก

แมงดาแอตแลนติก  เป็นแมงดาชนิดหนึ่ง มีชื่อวิทยาศาสตร์ว่า "Limulus polyphemus" จัดอยู่ในสกุล "Limulus" ซึ่งถือว่าเป็นสิ่งมีชีวิตเพียงชนิดเดียวเท่านั้นที่อยู่ในสกุลนี้ และเป็นแมงดาเพียงชนิดเดียวด้วยที่พบในมหาสมุทรแอตแลนติก
แมงดาแอตแลนติกมีลักษณะหางด้านบนนูนเป็นสามเหลี่ยมคล้ายแมงดาจาน แต่จะแตกต่างกันตรงที่ตัวผู้มีขาจับที่พองออกเป็นกระเปาะเพียงคู่เดียว แต่ในแมงดาจานจะมีสองคู่ ส่วนตัวเมียมีหนามบริเวณขอบด้านข้างของส่วนท้องขนาดยาวใกล้เคียงกันทั้ง 6 คู่เหมือนตัวผู้ ในขณะที่แมงดาจานมีหนามบริเวณขอบของส่วนท้องยาว 3 คู่แรก ส่วน 3 คู่หลังสั้น (ยกเว้นในระยะที่ยังเจริญไม่เต็มที่จะมีหนามยาวเท่า ๆ กันเช่นเดียวกับตัวผู้) ขนาดใหญ่สุดมีความยาวตลอดตัวมากกว่า 60 เซนติเมตร
แมงดาชนิดนี้พบในมหาสมุทรแอตแลนติก บริเวณชายฝั่งตะวันออกของทวีปอเมริกาเหนือ ตั้งแต่รัฐเมน, อ่าวเดลาแวร์ ไปจนถึงอ่าวเม็กซิโก
ไอเนอไคลเนอนัคท์มูซีค

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
เซเรเนดหมายเลข 13 สำหรับเครื่องสาย ในบันไดเสียง จี เมเจอร์  เป็นเซเรเนดที่แต่งโดยว็อล์ฟกัง อมาเดอุส โมทซาร์ทเมื่อ ค.ศ. 1787 ผลงานชิ้นนี้เป็นที่รู้จักในชื่อ ไอเนอไคลเนอนัคท์มูซีค (แปลว่า "a little serenade") แต่งขึ้นสำหรับวงดนตรีแชมเบอร์ที่ประกอบด้วยไวโอลิน 2 ตัว, วิโอลา, เชลโล และดับเบิลเบส แต่มักจะใช้บรรเลงโดยวงออร์เคสตรา
ประพันธ์ เผยแพร่ และคำตอบรับ.
โมทซาร์ทแต่งเซเรเนดเสร็จที่เวียนนาในวันที่ 10 สิงหาคม ค.ศ. 1787 ในช่วงระหว่างที่โมทซาร์ทประพันธ์อุปรากร "ดอน โจวันนี" บทที่ 2 เขาไม่ได้ตั้งชื่อผลงานชิ้นนี้เป็นการเฉพาะ แต่ระบุไว้ในรายการส่วนตัว ขึ้นต้นว่า "Eine kleine Nacht-Musik" จึงกลายเป็นชื่อที่ใช้เรียกผลงานชิ้นนี้โดยทั่วไป
มูฟเมนต์.
เซเรเนดชิ้นนี้แบ่งออกเป็น 4 มูฟเมนต์ ได้แก่
ฟุตบอลโลก 2022

ฟุตบอลโลก 2022 ("Kaʾs al-ʿālam li-kurat al-qadam 2022)" เป็นกำหนดการแข่งขันฟุตบอลโลก ครั้งที่ 22 ซึ่งเป็นการแข่งขันฟุตบอลชายทีมชาติของทุกชาติสมาชิกฟีฟ่าที่จะจัดขึ้นทุกสี่ปี โดยครั้งนี้จัดขึ้นที่ประเทศกาตาร์ ตั้งแต่วันที่ 20 พฤศจิกายน ถึง 18 ธันวาคม 2022 นี่จะเป็นฟุตบอลโลกครั้งแรกที่จัดในโลกอาหรับและโลกมุสลิม และเป็นครั้งที่สองที่จัดในทวีปเอเชียต่อจากฟุตบอลโลก 2002 ที่เกาหลีใต้และญี่ปุ่น นอกจากนี้ ยังเป็นครั้งสุดท้ายที่มีทีมร่วมแข่งขัน 32 ทีม เนื่องจากจะมีการเพิ่มขึ้นเป็น 48 ทีมในฟุตบอลโลก 2026 ทีมชาติฝรั่งเศสเป็นแชมป์เก่าจากการแข่งขันครั้งที่ผ่านมา เนื่องด้วยสภาพอากาศที่ร้อนจัดในฤดูร้อนของประเทศกาตาร์ ฟุตบอลโลกครั้งนี้จะจัดขึ้นตั้งแต่ปลายเดือนพฤศจิกายนถึงกลางเดือนธันวาคม ทำให้เป็นครั้งแรกที่จะไม่จัดในช่วงกลางปี โดยกรอบเวลาของการแข่งขันจะลดลงเหลือ 29 วัน
มีการกล่าวหาว่ามีการทุจริตเกี่ยวกับการที่ประเทศกาตาร์ได้รับสิทธิ์เป็นเจ้าภาพ การสอบสวนภายในและรายงานของฟีฟ่าทำให้ประเทศกาตาร์พ้นต่อความผิดใด ๆ แต่มิเชล เจ. การ์ซิอา หัวหน้าเจ้าพนักงานสืบสวน ก็ได้อธิบายรายงานของฟีฟ่าเกี่ยวกับการไต่สวนของเขาว่ามี "การเป็นตัวแทนที่ไม่สมบูรณ์และผิดพลาดจำนวนมาก" เมื่อวันที่ 27 พฤษภาคม 2015 อัยการสมาพันธรัฐสวิสได้เปิดการสอบสวนเรื่องการทุจริตและการฟอกเงินที่เกี่ยวข้องกับการเสนอตัวเป็นเจ้าภาพฟุตบอลโลก 2018 และ 2022 เมื่อวันที่ 6 สิงหาคม 2018 เซ็พ บลัทเทอร์ อดีตประธานฟีฟ่า อ้างว่าประเทศกาตาร์ใช้ "ปฏิบัติการดำ" โดยชี้ว่าคณะกรรมการประมูลโกงเพื่อชิงสิทธิ์การเป็นเจ้าภาพ นอกจากนี้ ประเทศกาตาร์เผชิญคำวิจารณ์หนักจากการปฏิบัติต่อแรงงานต่างด้าวที่เกี่ยวข้องกับการเตรียมตัวจัดการแข่งชัน แอมเนสตี้ อินเตอร์เนชั่นแนล ระบุว่ามีการบังคับแรงงาน และมีแรงงานข้ามชาติหลายร้อยหรือหลายพันคนเสียชีวิตอันเป็นผลมาจากการละเมิดสิทธิมนุษยชน และสภาพการทำงานที่ประมาทและไร้มนุษยธรรม แม้ว่าจะมีการร่างมาตรฐานสวัสดิการแรงงานในปี 2014
ทีม.
ทีมที่ผ่านการคัดเลือก.
<templatestyles src="Col-begin/styles.css"/>
การจับสลาก.
การจับสลากรอบสุดท้ายจัดขึ้นที่ศูนย์นิทรรศการและการประชุมโดฮา ในกรุงโดฮา ประเทศกาตาร์ เมื่อวันที่ 1 เมษายน 2022 เวลา 19:00 น. (เวลามาตรฐานอาระเบีย) ก่อนที่จะการแข่งขันรอบคัดเลือกจะเสร็จสิ้น ผู้ชนะสองทีมจากเพลย์ออฟระหว่างสมาพันธ์และผู้ชนะจากสายเอของเพลย์ออฟโซนยุโรปจึงยังไม่เป็นที่ทราบกันขณะจับสลาก
ผู้ตัดสิน.
เมื่อวันที่ 19 พฤษภาคม พ.ศ. 2565 ฟีฟ่าได้ประกาศรายชื่อผู้ตัดสิน 36 คน ผู้ช่วยผู้ตัดสิน 69 คน และผู้ช่วยผู้ตัดสินวิดีโอ 24 คนสำหรับการแข่งขัน เป็นครั้งแรกที่ผู้ตัดสินหญิงจะเป็นผู้ตัดสินเกมในการแข่งขันรายการใหญ่ชาย
Stéphanie Frappart จากฝรั่งเศส, Salima Mukansanga จากรวันดา และ Yoshimi Yamashita จากญี่ปุ่น กลายเป็นผู้ตัดสินหญิงคนแรกที่ได้รับการแต่งตั้งให้เข้าร่วมการแข่งขันฟุตบอลโลกชาย Frappart ดูแลการแข่งขันฟุตบอลโลกหญิงปี 2019 รอบชิงชนะเลิศ
รางวัล.
รางวัลด้านล่างนี้ได้มอบให้หลังได้บทสรุปของการแข่งขัน. รางวัลรองเท้าทองคำ, ลูกบอลทองคำ และ ถุงมือทองคำ ได้รับการสนับสนุนจาก อาดิดาส.
สถิติ.
ผู้ทำประตู.
การตลาด 
 ดร.ก้องศักด ยอดมณี ผู้ว่าการการกีฬาแห่งประเทศไทย ยืนยันว่าได้บรรลุข้อตกลงการซื้อลิขสิทธิ์ถ่ายทอดสดฟุตบอลโลก 2022 กับสหพันธ์ฟุตบอลนานาชาติ (ฟีฟ่า) จำนวน 64 แมตช์ ในมูลค่า 33 ล้านเหรียญสหรัฐ หรือประมาณ 1,400 ล้านบาท
 สิทธิการออกอากาศ
 True ID และ Free TV ประกอบด้วย 17 ช่อง มีดังนี้ ทรูโฟร์ยู 24, ทีสปอร์ต7, ช่อง 3, ช่อง 5, ช่อง 7, ช่อง 8, ช่อง 9 MCOT, NBT, TPBS, ไทยรัฐทีวี, อมรินทร์ทีวี, โมโน 29, PPTV 36, GMM25, เนชั่นทีวี, ONE 31 และ JKN18
ท่าอากาศยานนานาชาติแอลบูเคอร์คี

ท่าอากาศยานนานาชาติแอลบูเคอร์คี (IATA: ABQ, ICAO: KABQ, FAA LID: ABQ) เป็นท่าอากาศยานพาณิชย์ ตั้งอยู่ 5 กิโลเมตร ทางทิศใต้ของเขตศูนย์กลางทางธุรกิจเมืองแอลบูเคอร์คี รัฐนิวเม็กซิโก เป็นท่าอากาศยานพาณิชย์ที่ใหญ่ที่สุดในรัฐนิวเม็กซิโก โดยในปี 2008 มีจำนวนผู้โดยสารทั้งสิ้น 6,467,263 คน
เฆซุส นาบัส

เฆซุส นาบัส กอนซาเลซ (เกิด 21 พฤศจิกายน ค.ศ. 1985) เป็นอดีตนักฟุตบอลชาวสเปน เคยเล่นให้กับเซบิยา และทีมชาติสเปน ในตำแหน่งปีกขวา
เขาเคยเล่นให้สโมสรฟุตบอลเซบิยา ไป 393 นัด และคว้ารางวัลใหญ่มา 6 รางวัล รวมถึงชนะในการแข่งขันยูฟ่ายูโรปาลีกและโกปาเดลเรย์ ในปี ค.ศ. 2013 เขาก็ย้ายมาเล่นให้แมนเชสเตอร์ซิตี 
เขาเริ่มลงเล่นให้ฟุตบอลทีมชาติสเปนเมื่อปี ค.ศ. 2009 และนาบัสช่วยให้ทีมชาติของเขาคว้าแชมป์ฟุตบอลโลก 2010 และยูโร 2012
การค้าแข้งกับสโมสร.
เซบิยา.
นาบัสเข้าร่วมศูนย์เยาวชนของเซบิยาเมื่ออายุ 15 ปี ในฤดูกาล 2003–04 เขาได้ลงเล่นครั้งแรกกับทีมชุดใหญ่ ในลาลิกา โดยเขาลงเล่นเพียง 12 นาที ในนัดที่แพ้อัสปัญญ็อล 0–1 ในฤดูกาล2004–05 เขาได้ถูกเลื่อนให้ไปเล่นทีมชุดแรกอย่างถาวร โดยเขาทำประตูได้ 2ประตูจากการลงเล่น 22นัด และในวันที่4 พฤษภาคม 2005 สโมสรได้ต่อสัญญานาบัสไปจนถึงปี 2010 อีกทั้งเขายังมีชื่อติดทีมชาติสเปนอายุไม่เกิน 21ปีด้วย
ในฤดูกาล 2005–06 เขาและสโมสรเซบิยาได้ถ้วยยูฟ่าคัพเป็นครั้งแรกในประวัติศาสตร์ของสโมสร
หลังจากนั้น 3 ปี นาบัสได้กลายเป็นคนที่แอสซิสต์สูงสุดในสโมสร และยังทำประตูอีก 9ประตู ทำให้เซบิยาคว้าที่ 3 ในลาลิกาฤดูกาล 2008–09 
วันที่ 19 พฤษภาคม 2010 นาบัสได้ยิงประตูสุดท้ายก่อนหมดเวลาในนัดที่เจอกับอัตเลติโกเดมาดริดในรายการโกปาเดลเรย์ ทำให้เซบิยาชนะไป 2–0 และได้แชมป์โกปาเดลเรย์มาครอง
ฤดูกาล 2010–11 เขาได้บาดเจ็บ ทำให้เขาลงไม่ถึงครึ่งหนึ่งจากทุกนัดของเซบิยา แต่วันที่ 13 มีนาคม 2011 เขาเป็นคนที่ยิงตีเสมอทีมบาร์เซโลนา 1–1 และประตูนั้นเป็นประตูเดียวในฤดูกาลนี้
แมนเชสเตอร์ซิตี.
วันที่ 4 มิถุนายน 2013 ได้มีการประกาศอย่างเป็นทางการว่านาบัสจะย้ายไปทีมแมนเชสเตอร์ซิตี ด้วยค่าตัว 14.9ล้านปอนด์
นาบัสลงเล่นในพรีเมียร์ลีก นัดแรกเมื่อ 19 สิงหาคม 2013 โดยเขาลงครบ 90 นาทีเต็ม โดยนัดเป็นการเล่นในบ้าน และชนะทีมนิวคาสเซิล 4–0 และวันที่ 24 พฤศจิกายน 2013 เขาได้ยิง 2ประตูช่วยให้ทีมชนะทอตนัมฮอตสเปอร์ ไป6–0
วันที่ 2 มีนาคม 2014 นาบัสยิงประตูที่สามช่วยให้ทีมชนะซันเดอร์แลนด์ไป 3–1 และคว้าถ้วยลีกคัพครอง
ทีมชาติ.
วันที่ 9 พฤศจิกายน 2009 นาบัสถูกเรียกติดทีมชาติในนัดกระชับมิตรเจอกับอาร์เจนตินา และออสเตรีย โดยนัดแรกที่เจออาร์เจนตินาที่มาดริด เขาได้ลงเล่น10 นาทีสุดท้าย โดยเปลี่ยนมาแทนอันเดรส อีเนียสตา 
เขาเป็นหนึ่งในผู้เล่นที่ถูกเรียกติดทีมชาติในฟุตบอลโลก 2010 และยูโร 2012 ที่ทีมชาติสเปนได้แชมป์ด้วย
ในฟุตบอลโลก 2014 นาบัสเป็นหนึ่งในนักเตะที่ถูกคัดชื่อออกไป
รูปแบบการเล่น.
ความสามารถของเขาคือการเลี้ยงลูกบอลได้อย่างรวดเร็วและสามารถที่จะวิ่งเข้าหาคู่ต่อสู้
ชีวิตส่วนตัว.
นาบัสประสบกับอาการคิดถึงบ้านแบบเรื้อรังจนถึงขั้นว่าเขาเดินออกจากค่ายฝึกอบรมในสเปนเนื่องจากอยู่ห่างจากเซบิยาเกินไป เขายังประสบกับอาการวิตกกังวล และอาการชัก และเดิมปฏิเสธที่จะเดินทางออกนอกเซบิยาไปยังสหรัฐในช่วงพรัซีซันเนื่องจากอาการคิดถึงบ้าน แต่ภายหลังเปลี่ยนใจเพื่อจัดการกับอาการนี้
มาร์โก พี่ชายนาบัสก็เป็นนักฟุตบอลและผู้เล่นกองกลาง หลังจบการศึกษาจาก Sevilla's youth academy เขาก็เข้าเล่นในเซกุนดาดิบิซิออน ครอบครัวของเขามีต้นตอจากฆิตาโน/โรมานี
 "ณ วันที่ 2 มีนาคม ค.ศ. 2024"
 "ณ วันที่ 16 พฤศจิกายน ค.ศ. 2023"
เดอะเกรทคาลี

ทลีป สิงห์ ราณา (Dalip Singh Rana) เกิด 27 สิงหาคม พ.ศ. 2515 นักมวยปล้ำอาชีพ, โปรโมเตอร์ และอดีตตำรวจในรัฐปัญจาบชาวอินเดีย เป็นที่รู้กันดีในWWEนามว่า เดอะเกรทคาลี (The Great Khali) อดีตแชมป์โลกเฮฟวี่เวท 1สมัย และได้เข้าสู่หอเกียรติยศ WWE Hall of Fame ปี 2021
ในมวยปล้ำอาชีพ.
คาลีได้เปิดตัวครั้งแรกในสแมคดาวน์ 7 เมษายน 2006 โดยมาลอบทำร้ายดิอันเดอร์เทเกอร์ ต่อมาในสแมคดาวน์ 20 กรกฎาคม 2007 คาลีได้คว้าแชมป์โลกเฮฟวี่เวทเป็นสมัยแรกได้จากการชนะแบทเทิลรอยัลชิงแชมป์ที่ว่างอยู่ ก่อนจะเสียแชมป์ให้บาทิสตา ในซัมเมอร์สแลม (2010)คาลีได้เข้าร่วมปล้ำแท็กทีมคัดออก 7 ต่อ 7 เจอกับพวกเดอะเน็กซัส แต่ก่อนถึงซัมเมอร์สแลม คาลีได้ถูกกลุ่มเน็กซัสลอบทำร้ายจนไม่สามารถมาร่วมปล้ำได้ โดยหัวหน้าทีมอย่าง จอห์น ซีนาได้เลือกแดเนียล ไบรอัน อดีตสมาชิกเน็กซัสมาแทน และทีม WWE ก็เป็นฝ่ายชนะ
ในสแมคดาวน์ 27 พฤษภาคม 2011 ได้ทำร้ายรานจิน ซิงห์ ผู้จัดการของคาลี และกลายเป็นฝ่ายอธรรม เป็นลูกน้องให้จินเดอร์ มาฮาล ก่อนจะทะเลาะกับมาฮาลและกลับมาเป็นฝ่ายธรรมะอีกครั้ง ในสแมคดาวน์ 30 กันยายน 2011 หลังจากแพ้ให้กับมาร์ก เฮนรี คาลีได้ถูกเฮนรีเอาเก้าอี้ตีและหนีบขาก่อนกระโดดทับใส่จนบาดเจ็บ ต่อมาคาลีได้หมดสัญญากับทาง WWE และก็ไม่มีการต่อสัญญาอีก โดยคาลีจะกลับมาที่อินเดียและจะมุ่งไปเป็นดารานักแสดง ถึงแม้ว่าคาลีจะไม่ต่อสัญญา แต่ทั้งสองฝ่ายยังมีความสัมพันธ์ที่ดีต่อกัน โดยอาจจะกลับมาแสดงภาพยนตร์กับทางทีมงานสร้างภาพยนตร์ของ WWE ในอนาคต
คาลีได้เข้าร่วมแมตช์รอยัลรัมเบิล (2012) ออกมาเป็นลำดับที่15 แต่ไม่ชนะ ในอิลิมิเนชั่น แชมเบอร์ (2012)ได้ปล้ำอิลิมิเนชั่น แชมเบอร์ชิงแชมป์โลกเฮฟวี่เวท แต่ไม่สำเร็จ ในเรสเซิลเมเนีย ครั้งที่ 28ได้เข้าร่วมทีมของทีโอดอร์ ลองแพ้ให้กับทีมของจอห์น โลรีนายติสแบบแท็กทีม 12 คน ในปี 2014 คาลีได้หมดสัญญากับ WWE และไปปล้ำในสมาคมอิสระที่อินเดีย ในปี 2017 ได้กลับมาร่วมงานสั้นๆกับ WWE โดยได้เข้ามาก่อกวนในแมตช์กรงไม้ไผ่ปัญจาบพริซันแมตช์ชิงแชมป์ WWEระหว่างแรนดี ออร์ตันกับจินเดอร์ มาฮาลศึกแบทเทิลกราวด์ (2017) โดยช่วยทำให้มาฮาลป้องกันแชมป์เอาไว้ได้ ในปี 2018 คาลีได้ร่วมปล้ำแมตช์ The Greatest Royal Rumble โดยออกมาเป็นลำดับที่ 45 แต่ไม่ชนะ ปี 2021 ได้รับการเสนอชื่อเข้าสู่หอเกียรติยศ WWE Hall of Fame